text:
Ebyemizannyo
Abesunze olwa Mayweather ne Pacquiao boogera bingi
Ali Mivule
May 2nd, 2015
Oluzannya wakati w’omumerika Mayweather ne Manny Pacquiao lweluli ku mimwa gy’abantu mu nsi yonna nga balwesunze nga kyakulya. Bano nno bepimye olwaleero nga Mayweather azitowa pawunda 146 ate Pacuio omu philipino ng’alina pawunda 145. Abantu omutwalo gumu mu lukumi mu bitaano beebaddewo ng’abantu bano beepima. […]
Giggs ayinza okunsikira- Van Gaal
Ali Mivule
April 25th, 2015
Omutendesi wa tiimu ya Manchester United Louis van Gaal agambye nti eyali omuzanyi wa tiimu eno Ryan Giggs yayinza okufuuka omusika we. Giggs, 41 yeeyali mu mitambo gy’emipiira ena mu sizoni ewedde oluvanyuma lwa David Moyes okugobwa mu mwaka oguwedde Van Gaal w’emyaka 63 yassa […]
Ebye Nakivubo bituuse mu palamenti
Ali Mivule
April 1st, 2015
Abakubi b’ebikonde n’abantu abalala abegattira mu kibiina kya Kampala Boxing Club bateekateeka kukwanga palamenti kiwandiiko okulaba nga enonyereza ku bigambibwa nti ekisaawe ky’e Nakivubo webasimbye amakanda kyaweereddwawo eri bamusiga nsimbi. Wiiki eno omukulembeze w’eggwanga y’alagira minisitule y’ebyenjigiriza okukyuusa amanya g’obwananyini bw’ekisaawe kino okudda mu […]
FIFA tejja kwetonda
Ali Mivule
February 25th, 2015
Ekibiina ky’omupiira mu nsi yonna ekya FIFA kigamba nti ssikyakusasula Muntu yenna oba kiraabu etali nsanyufu olw’empaka z’ekikopo ky’ensi yonna okussibwa mu mwezi gwa November ne December 2022 Aba FIFA era bagamba nti ssibakwetondera Muntu yenna akoseddwa enkyukakyuka zonna mu mpaka zeezimu FIFA yasazeewo omupiira […]
Emisinde gy’omutolontoko gizze
Ali Mivule
February 24th, 2015
Empaka z’omutolontoko ezituumiddwa Ibanda Marathon zitongozeddwa omugagga Patrick Bitatule Emisinde gino gyakubeera Ibanda nga 28 omwezi guno era nga gyakwetabwaamu kkampuni ezitali zimu Ensimbi ezinaava mu misinde gino zakugenda eri okulwanyisa abamenyi b’amateeka
Omulamuzi ebya FUFA abijjeemu enta
Ali Mivule
February 16th, 2015
Omulamuzi wa kkooti enkulu Lydia Mugambe avudde mu musango ogwawaabwa aba Uganda superleague nga bawakanya ekya FUFA okusazaamu kontulakita yaabwe Omulamuzi agambye nti alina kyekubiira mu nsonga zino nga tasobola kugusala Mu ngeri yeemu era omulamuzi Mugambe ayongezezzaayo ekiragiro kyeyayisa ekiyimiriza FUFA okusazaamu kontulakita ya […]
Equatorial Guinea yakuliwa
Ali Mivule
February 6th, 2015
Eggwanga lya Equatorial Guinea likubiddwa kayini ya mitwalo 10 egya doola olw’okulemererwa okufuga abantu baalyo mu mupiira gweryazannye ne Ghana olunaku lwajjo Ab’ekibiina kya CAF bagamba nti omupiira guno nebweguba gwakuddibwaamu, abawagizi tebajja kukkirizibwa kubaawo. Equatorial Guinea era eragiddwa okusasula obujjanjabi bw’abawagizi 36 abalumiziddwa mu […]
Ab’obugaali gabesibye
Ali Mivule
February 3rd, 2015
Abakulembera omuzannyo gwobugaali mugwanga amagezi gakyabesibye olwensimbi zebanoonya okutwala team yegwanga mumpaka za Africa Continental Championships ezigenda okubeera mu Kwazul Natal ,e South Africa bwezikyabuze. Empaka zino zakutandika nga 9th okutuuka nga 14th omwezi guno. Amyuuka omuwandiisi wekibiina ekikulembera omuzannyo guno Easter Cynthia Muwonge ategezezza […]
Ebibiina by’emizannyo biwereddwa
Ali Mivule
January 30th, 2015
Akakiiko akatwala eby’emizannyo mu ggwanga kasattuludde ebibiina ebiddukanya emizannyo egitali gimu mu ggwanga. Ebibiina bino birangibwa butagoberera mateeka agaleetebwa akakiiko k’emizannyo omwaka oguwedde. Mu biwereddwa mwemuli aba FUFA ate ng’abawonye kuliko ekikola ku kuwuga n’ekikola ku mizannyo gy’ensamba ggere Ebibiina bibiri byokka okuli eky’okuwuga n’ensambaggere […]
FIGO yegasse ku bagaala ekya FIFA
Ali Mivule
January 28th, 2015
Kafulu w’eggwanga lya Portugal, Luis Figo yegasse ku lukalala lw’abo abagaala okukulembera ekibiina ky’omupiira mu nsi yonna ekya FIFA Ono w’emyaka 42 nga yazanyirako mu Barcelona, , Real Madrid ne Inter Milan yegasse ku David Ginola eyesowolayo edda okuvuganya Sepp Blatter. Abakaka kuliko Omulangira Ali […]


c: text/html

text:
Museveni Ayogedde Eri Eggwanga
Nga bwekilambikiddwa mu ssemateka we gwanga Olwaleero Presidenti Museveni lwayogedde eli egwanga omwaka guuno nga abanyonyola ebyo ebitukiddwako okuva bweyakoma okwogerako eli egwanga omwaka oguwedde nabiki gavumenti ye eya NRM byesubira okukola mumbalila yomwaka ogujja.
Mubufu bwebumu Presidenti Museveni anyonyodde ababaka ebilungi ebili mukuba Presidenti okumala emyaka emingi.
This post was syndicated from NBS TV. Click here to read the full text on the original website.
Follow us on twitter @theugandatoday
Leave a Reply
Be the First to Comment!

robotstxt: allowed

filter: keep


text:
EKIMU ku bintu ebibadde biwa Ivan Ssemwanga essanyu bye byana.
ABAYIMBI be bamu ku bassereebu abatambulira mu bulamu obw’okwejalabya n’obulamu obw’ekikungu.
Ebigambo abiyisizza mu luyimba lw'atuumye "Kambite"
Omwogezi wa poliisi mu Kampala n’emiriraano, Emilian Kayima yategeezezza Bukedde nti, okukwata Pemba kyaddiridde Omuzungu gw’abadde akolagana naye okwekubira...
EFUUSE nkola ya buli muyimbi mu Uganda okufunayo omwagalwa nga nkubakyeyo.
LEERO kigenda kutokota si kisaanikire ku Club Obligatto ng’omuyimbi Hajji Haruna Mubiru akuba abawagizi be emikizi n’okubasoosootolera ennyimba ze empya...
Kazibwe Kapo ‘Ow’emmundu ku ggombolola’ by’ayimba tabissa mu nkola? : Yasuubizza abakazi 2 embaga omuli ne nkubakyeyo eyeekyaye n'amulangira obwenzi
BOBI Wine alumbye ab’e Mmengo abaasenda ekitundu kya bbiici ye bw’akyusizza ezimu ku nnyimba ze ezibadde zikolokota Gavumenti ng’awali ekigambo Gavumenti...
Abayimbi abamannya beeyiye mu kifo kya Hakuna Mataata e Naluvule –Wakiso ekyabadde kiggulwawo mu butongole ku Easter Sunday eggulo.
ABAYIMBI ba Morgan Heritage bakubye omuziki ogubatabudde abantu abamu ne baba ng’abalina bye bagunyweereddeko okuguwereekereza okukkakkana nga buli omu...
06 Jun 2017
06 Jun 2017
06 Jun 2017
06 Jun 2017
06 Jun 2017


text:
Mukyala mufumbo era abumazeemu emyaka mukaaga. Mukyala musuubuzi era addukanya edduuka lya ALMAKTOUM eritunda eby’okwewunda eriri e Muyenga.
Alaze engeri gy’asobodde okwerabiriramu ne bbebi we, omwami, amaka ate n’atuukiriza n’ebimusuubirwamu ku mulimu;
Olunaku olutandika otya?
Nzuukuka ku ssaawa 12:00 ez’oku makya ne ntegekera omwami wange ekyenkya ate olwo ne ntandika okukola ku mirimu gy’awaka n’okutegeka omwana, nsobole okutuuka ku dduuka ku ssaawa 3:00.
Ssaawa 1:00 ey’akawungeezi ensanga ntuuse awaka okusobola okuttaanya eby’awaka.
Obulamu bw’obuzadde obusanze otya?
Bw’ofuna omwana ebintu ebikyuka, okugeza nze ebiseera ebisinga ndowooza ku mwana wange kye nva nkola naye. N’ekirala kati nakula mu birowoozo kubangga ndi maama.
Okuzaala tekulina ngeri gye kukukosezzaamu naddala mu ndabika yo?
Nze ndaba nasigala kye kimu kubanga omubiri gwange ngufaako. Okugeza sirya bisiike era n’awaka sisiika.
Omwana osobodde otya okumukuuma ng’anyirira?
Ekisookera ddala mmuyonsa buli kiseera engeri gye nkola naye era seeganya kuyonsa ng’abakyala abamu. Amabeere bwe gaba tegamumaze mmugabirira amata.
Ekirala mmukuuma nga muyonjo. Engeri gyali omulenzi simusiibya nnyo mu ppampa kubanga ziyinza okumukosa. Bwemba mmusibye ppampa ngikyusa buli luvannyuma lwa ssaawa bbiri.
Omwana osuubira kumuggya ddi ku mabeere?
Bw’anaaweza omwaka gumu n’ekitundu nga mmuggya ku mabeere.
Bw’otobaawo omwana omukuuma otya?
Nnina omuwala gwe natendeka annyambako wabula sitera kuva wali mwana wange kubanga alinga kitundu ku bulamu bwange.
Osuubira kumutandisa ddi okusoma?
Nandyagadde atandike nga wa myaka ebiri mu ‘Daycare’.
Olususu lwo olukuuma otya okulabika obulungi?
Nnywa nnyo amazzi kubanga nkimanyi galongoosa olususu n’okwewala okulya ebisiike mpozzi ne ‘mekaapu’ gwe neesiiga owa ‘Mac’ ayogera ku ndabika yange.
Weesiiga bizigo ki mu feesi?
Neesiiga ‘Fair and White gold.
Kyama ki kye wazuula mu nviiri ennyimpi?
Zikekkereza ssente, ziwa emirembe ate tezitwala budde.
Weekuba buwoowo ki?
Ntera okwekuba ‘Channel blue, Womanity ne Missoni.
Misono ki egy’engoye gy’oyambala?
Nsinga kwambala biteeteeyi.
Obufumbo wabuyingira okyali muwala muto kusoomoozebwa ki kw’obusanzeemu?
Okusoomoozebwa okusinga bye bigambo by’abatabuzi naye nasalawo kufumba ebirala sitera kubitunuulira.


text:
Wiiki ewedde Ykee Benda ng’amannya ge amatuufu ye Wycliff Tugume yatandise ku kisuubizo kye eri Batenga eky’okumuwasa mu bufumbo Obutukuvu bwe yakyadde mu maka ga ssenga we, Lillian Nasolo e Nabutti- Mukono ng’ono ye mukyala w’omubaka Jonson Muyanja Ssenyonga omukulu.
Wadde omukolo gwabadde gwa kukyala, naye ng’oyinza okulowooza kwanjula olw’engeri gye gwatambuziddwaamu n’obungi bw’abantu abaagwetabyeko okusingira ddala abooludda lw’omuwala era bano batudde mu weema.
Batenga yakyusizza emirundi ebiri ate bwe baatuuse okubuuza abako, bassenga, abawala b’awaka ssaako n’abalenzi bazze nga bazinira ku bidongo nga n’ezimu ku nnyimba obwedda DJ zaakuba zaabadde za Ykee Benda olwo enduulu n’esaanikira ekidaala nga bwe basuusuuta omuko abamu obwedda gwe bayita ssereebu.
Ykee Benda ebintu naye yatutte ebiwerako. Batenga muwala wa Harriet Birabwa ne David Walugembe ate Ykee Benda mutabani wa Ruth Mbabazi ne Alex Mpakanyi ab’e Kireka.


text:
ZAYITUNI Nabunnya ow’e Nakifuma - Mukono, atunda nnyaanya, butungulu, byennyanja, kaamulali omunene.
Alaga bw’atambuza bizinensi ye eno: “Natandika omulimu guno mu 1989 ne 3,000/- ze nali nterekedde ebbanga nga nneebuuza kye nsobola okuzikolamu okutuuka omu ku mikwano gyange lwe yankwatako ne nsuubula ebyennyanja.
Natandika mpola okutunda ebyennyanja oluusi nga nsuubula ebyennyanja musanvu ng’olumu ekimu okitunda 3,000/- nga wakisuubudde 1,500/-.
Ekirungi ebiseera ebyo ebyennyanja tebyali ku buseere nga kati ng’osobola okugula obwennyanja obutono (macala) ku 2,000/- omulengo oluusi nga gulimu obwennyanja nga 20 buli kamu n’okatunda 500/-, ogenda okumaliriza ng’ofunyeemu 6,000/-.
Amagoba nga nterekako ga 2,000/- ate 4,000/- n’ozongera mu kapito, naye olina okubeera ng’otereka n’okwerumya kuba bw’otokikola mu mwezi ogumu oba omaze okugwa.
Omulimu guno ngumazeemu emyaka 27 era kati nze Ssentebe mu katale e Nakifuma.
Wabula olumu ofuna okusoomoozebwa ebintu ne bigaana ogenda okulaba ng’ofiiriddwa, olwo ssente ze wali watereka n’oziggyayo n’oyongera mu bizinensi.
Oluusi otetenkanya, abadde atunda ekyennyanja ku 5,000/- n’okyongeramu 300/- osobole okutambuza omulimu. Nsinga kutunda byennyanja bikalu.
Ogenda otetekanya n’ototuula kuba buli lw’olaba ekitambula ate nga tekyetaaga ntandikwa nnene ng’okigezesa.
Mu 2007 embeera yali ekalubye nga nnina 30,000/- ne ntandika akadaala k’ennyaanya, obutungulu, obunzaali, bbiringanya, kaamulali omunene.
Natetenkanya mpola okutuusa lwe mpezezza kapito wa 800,000/-.
Amagoba agamu ngazza mu bizinensi ate endala n’ozitereka Bwentyo bwe nkoze ebbanga lyonna nga nzimbyemu n’ennyumba n’abaana bange mbasomesa.
Mu mulimu gwange ndi wakati wa kapito wa 800,000/- ne 1,000,000/-.
Omukyala alinda ez’akameeza osobola okuterekako 300/- buli lunaku n’omala emyezi, ogenda okulaba ng’owezezza 27,000/- z’osobola okusuubulako ennyaanya n’obutungulu ku mmotoka, obunzaali bwa 2,000/-, emboga za 10,000/-, bbiringanya 3,000/- n’obiteeka awaka ku mmeza oba ku mudaala.
Ogenda okulaba ng’abantu bagula, eyatandise ne 27,000/- ogenda okulaba ng’otuuse 30,000/-.
Bw’otozirya ogenda ogaziwa kasita obeera mugumiikiriza.
Ntereka 10,000/- buli lunaku ku magoba ge nfuna
Henry Segujja 25, mutuuze w’e Kigunga - Mukono Central Division, munisipaali ya Mukono asiika capati.
Alaga bw’addukanya bizinensi ye eri mu kapito wa 500,000/- ng’otaddeko by’akozesa byonna n’ekifo.
“Nantandika ne pakiti z’engano bbiri naye oluvannyuma lw’emyezi ena kati nsiika pakiti ttaano.
Nsobodde okwongerako ebirala ng’amandaazi ne sumbuusa.
Nfuba okutereka 10,000/- buli lunaku nga ntoddeko ezo ze nkozesezza.
Ebinnyambye
- Omulimu nguwa obudde. Nkeera ne nkola okukwata akatale k’abaana abagenda ku ssomero, olwo ne ndekawo omwana ssinga mbaako gye nfunye omulimu omulala.
- Mpandiika ebikwata ku bizinensi buli lunaku ekinnyambye okumanya enyingiza n’ensaasaanya n’amagoba.
- Nkolagana n’abaamaduuka, era nsobola okufunayo ebintu ne nsasula oluvannyuma.
- Nneewala okuwola kuba bakasitoma abamu tebaagala kusasula ekikukosa. Entereka y’amagoba Olw’okuba buli lunaku mbala bizinensi mmanya amagoba ge nfunye ate ng’etteeka nterekako 10,000/- endala ne nzizza mu bizinensi.
- Amagoba agamu nagagulako ebitaala ebikozesebwa ku mikolo nga bino nabyo mbipangisa era ssente ezivaamu nzizza mu bizinensi ya capati.
Bye nfunye
1 Nkozeemu bizinensi endala.
2 Bizinensi yange njongeddemu mu bbanga ettono lye ngikoledde. Okusoomoozebwa Ebbeeyi y’ebikozesebwa ekyuka buli kiseera ekitutaataaganyamu.
Bw’okozesa abakozi abamu bakubba ne bazza bizinensi yo emabega. Bannannyini bifo we tukolera nabo beekyusa, mutegeeragana ssente ndala ate n’akyusa n’akwongeza.
Obubbi bw’ebintu nabwo butuyisa bubi we tukolera kyokka nga tusasula 2,000/- mu b’obuyinza okukuuma emidaala buli mwezi.
Bakasitoma abatasasula nabo batumenya. Ebintu bino nabyo biriko sizoni, abaana nga basoma tukola okusinga mu luwummula.


text:
ESSUULA EY’OKUNA
Yesu Kristo y’Ani?
1, 2. (a) Lwaki okumanya obumanya erinnya ly’omuntu omwatiikirivu kiba tekitegeeza nti omumanyi bulungi? (b) Ndowooza ki ez’enjawulo abantu ze balina ku Yesu?
WALIWO abantu abaatiikirivu bangi mu nsi. Oyinza okuba ng’omanyiiyo erinnya ly’omuntu omwatiikirivu. Naye eky’okuba nti omanyi erinnya lye kiba tekitegeeza nti omumanyi bulungi. Kiba tekitegeeza nti omanyi buli kintu kyonna ekikwata ku bulamu bwe n’embeera ze.
2 Oyinza okuba wali owuliddeko ebikwata ku Yesu Kristo wadde nga yali ku nsi emyaka nga 2,000 emabega. Naye abantu abasinga obungi tebamanyi bulungi bikwata ku Yesu. Abamu bagamba nti yali bubeezi muntu mulungi, abalala bagamba nti yali nnabbi, ate abalala bagamba nti ye Katonda. Ggwe omutwala otya?—Laba Ekyongerezeddwako Na. 12.
3. Lwaki kikulu okumanya Yakuwa ne Yesu Kristo?
3 Kikulu nnyo okumanya amazima agakwata ku Yesu. Lwaki? Bayibuli egamba nti: “Okusobola okufuna obulamu obutaggwaawo, kibeetaagisa okukumanya ggwe Katonda omu ow’amazima n’oyo gwe watuma Yesu Kristo.” (Yokaana 17:3) Bw’omanya amazima agakwata ku Yakuwa ne Yesu, ojja kusobola okufuna obulamu obutaggwaawo mu lusuku lwa Katonda ku nsi. (Yokaana 14:6) Era ojja kuganyulwa nnyo bw’onoomanya ebikwata ku Yesu, kubanga ye yatuteerawo ekyokulabirako ekisingayo obulungi ku ngeri gye tulina okutambuzaamu obulamu bwaffe n’engeri gye tulina okuyisaamu abantu abalala. (Yokaana 13:34, 35) Mu Ssuula esooka, twayiga amazima agakwata ku Katonda. Kati tugenda kuyiga ekyo Bayibuli ky’eyigiriza ku Yesu.
TUZUDDE MASIYA!
4. Ebigambo “Masiya” ne “Kristo” bitegeeza ki?
4 Emyaka mingi nga Yesu tannazaalibwa, Yakuwa ng’ayitira mu Bayibuli yasuubiza nti yanditumye Masiya oba Kristo ku nsi. Ekigambo “Masiya” kyava mu lulimi Lwebbulaniya, ate kyo, ekigambo “Kristo” kyava mu Luyonaani. Ebitiibwa ebyo byombi bitegeeza “Eyafukibwako Amafuta.” Eyasuubizibwa oyo yandifukiddwako amafuta, kwe kugamba, Katonda yandimulonze n’amuwa obuvunaanyizibwa obw’enjawulo. Okuyitira mu Masiya oyo ebisuubizo bya Katonda byonna bijja kutuukirira. Ate era Yesu asobola okukuyamba mu kiseera kino. Kyokka Yesu bwe yali nga tannazaalibwa, abantu bangi beebuuzanga nti, ‘Ani aliba Masiya?’
5. Abayigirizwa ba Yesu baali bakkiriza nti Yesu ye Masiya?
5 Abayigirizwa ba Yesu tebaalina kubuusabuusa kwonna nti Yesu ye yali Masiya eyasuubizibwa. (Yokaana 1:41) Ng’ekyokulabirako, Simoni Peetero yagamba Yesu nti: “Ggwe Kristo.” (Matayo 16:16) Tuyinza tutya okuba abakakafu nti Yesu ye Masiya?
6. Yakuwa yayamba atya abantu abeesimbu okutegeera Masiya?
6 Emyaka mingi nga Yesu tannazaalibwa, bannabbi ba Katonda baawandiika ebintu bingi ebyandiyambye abantu okutegeera Masiya. Byandibayambye mu ngeri ki? Okuwaayo ekyokulabirako, ka tugambe nti ogambiddwa okugenda awasimba bbaasi okukima omuntu gw’otomanyi. Singa oyo aba akutumye akunnyonnyola omuntu oyo bw’afaanana, kiba kijja kukwanguyira okumutegeera. Mu ngeri y’emu, Yakuwa yayitira mu bannabbi okutegeeza abantu ebikwata ku ebyo Masiya bye yandikoze n’ebyo ebyandimutuuseeko. Okutuukirizibwa kw’obunnabbi obwo bwonna kuyamba abantu abeesimbu okutegeera nti Yesu ye Masiya.
7. Bunnabbi ki obw’emirundi ebiri obulaga nti Yesu ye Masiya?
7 Ka twetegereze obunnabbi bwa mirundi ebiri. Obusooka: Ng’ebulayo emyaka 700 Yesu azaalibwe, nnabbi Mikka yagamba nti Masiya yandizaaliddwa mu kabuga akayitibwa Besirekemu. (Mikka 5:2) Era eyo Yesu gye yazaalibwa! (Matayo 2:1, 3-9) Obw’okubiri: Danyeri yalagula nti Masiya yandirabise mu mwaka gwa 29 E.E. (Danyeri 9:25) Obwo bwe bumu ku bunnabbi obungi obulaga nti Yesu ye Masiya eyasuubizibwa.—Laba Ekyongerezeddwako Na. 13.
8, 9. Biki ebyaliwo nga Yesu yakabatizibwa ebikakasa nti ye Masiya?
8 Yakuwa yakiraga bulungi nti Yesu ye Masiya. Yasuubiza okuwa Yokaana Omubatiza akabonero akandimuyambye okutegeera Masiya. Yesu bwe yagenda eri Yokaana okubatizibwa mu Mugga Yoludaani mu mwaka ogwa 29 E.E., Yokaana yalaba akabonero ako. Bayibuli etubuulira ekyaliwo. Egamba nti: “Yesu bwe yamala okubatizibwa, amangu ago n’ava mu mazzi, era laba! eggulu ne libikkuka, n’alaba omwoyo gwa Katonda nga gumukkako nga gulinga ejjiba. Era eddoboozi okuva mu ggulu ne ligamba nti: ‘Ono ye Mwana wange omwagalwa gwe nsiima.’” (Matayo 3:16, 17) Yokaana bwe yalaba akabonero ako era n’awulira ebigambo ebyo, yakitegeera nti Yesu ye yali Masiya. (Yokaana 1:32-34) Yakuwa bwe yafuka omwoyo gwe ku Yesu ku lunaku olwo, Yesu yafuuka Masiya. Y’oyo Katonda gwe yali alonze okubeera Omukulembeze era Kabaka.—Isaaya 55:4.
9 Obunnabbi bwa Bayibuli, ebigambo Yakuwa bye yayogera, n’akabonero ke yawa nga Yesu yaakabatizibwa, bikakasa nti Yesu ye Masiya. Naye Yesu yava wa, era yali muntu wa ngeri ki? Ka tulabe Bayibuli ky’egamba.
YESU YAVA WA?
10. Kiki Bayibuli ky’eyogera ku bulamu bwa Yesu nga tannajja ku nsi?
10 Bayibuli egamba nti Yesu yali mu ggulu okumala ekiseera kiwanvu nga tannajja ku nsi. Nnabbi Mikka yagamba nti Masiya yaliwo okuva “mu biseera eby’edda.” (Mikka 5:2) Emirundi mingi Yesu kennyini yagamba nti yali abeera mu ggulu nga tannaba kuzaalibwa ng’omuntu. (Soma Yokaana 3:13; 6:38, 62; 17:4, 5.) Ne bwe yali nga tannajja ku nsi, Yesu yalina enkolagana ey’enjawulo ne Katonda.
11. Lwaki Yesu wa muwendo nnyo eri Yakuwa?
11 Yesu wa muwendo nnyo eri Yakuwa. Lwaki? Kubanga Yakuwa yasooka kutonda Yesu nga tannatonda kintu kirala kyonna. Eyo ye nsonga lwaki Yesu ayitibwa “omubereberye w’ebitonde byonna.” * (Abakkolosaayi 1:15) Era Yesu wa muwendo nnyo eri Yakuwa olw’okuba ye yekka Yakuwa gwe yeetondera kennyini. Eyo ye nsonga lwaki ayitibwa ‘Omwana eyazaalibwa omu yekka.’ (Yokaana 3:16) Ate era Yesu ye yekka Yakuwa gwe yakozesa okutonda ebintu ebirala byonna. (Abakkolosaayi 1:16) Era Yesu ye yekka ayitibwa “Kigambo,” olw’okuba Yakuwa yamutuma okutwalira bamalayika n’abantu obubaka n’ebiragiro okuva gy’ali.—Yokaana 1:14.
12. Tumanya tutya nti Yesu si ye Katonda?
12 Abantu abamu balowooza nti Yesu ye Katonda, naye Bayibuli si bw’egamba. Bayibuli egamba nti Yesu yatondebwa, ekitegeeza nti alina entandikwa. Kyokka Yakuwa eyatonda ebintu byonna, talina ntandikwa. (Zabbuli 90:2) Yesu, Omwana wa Katonda, teyeetwalangako kuba Katonda. Bayibuli ekyoleka kaati nti Kitaffe asinga Omwana. (Soma Yokaana 14:28; 1 Abakkolinso 11:3.) Yakuwa yekka ye “Katonda Omuyinza w’Ebintu Byonna.” (Olubereberye 17:1) Yakuwa y’asingayo okuba ow’amaanyi era yasinga obuyinza.—Laba Ekyongerezeddwako Na. 14.
13. Lwaki Bayibuli eyita Yesu ‘ekifaananyi kya Katonda atalabika’?
13 Yakuwa n’Omwana we Yesu baakolera wamu okumala obuwumbi n’obuwumbi bw’emyaka ng’eggulu n’ensi tebinnatondebwa. Bateekwa okuba nga baali baagalana nnyo! (Yokaana 3:35; 14:31) Yesu yakoppera ddala engeri za Kitaawe. Eyo ye nsonga lwaki Bayibuli emuyita ‘ekifaananyi kya Katonda atalabika.’—Abakkolosaayi 1:15.
14. Omwana Yakuwa gw’ayagala ennyo, yatuuka atya okuzaalibwa ng’omuntu?
14 Omwana oyo Yakuwa gw’ayagala ennyo yakkiriza okuva mu ggulu azaalibwe ku nsi ng’omuntu. Ekyo kyasoboka kitya? Yakuwa yakola ekyamagero; yaddira obulamu bw’Omwana we oyo n’abuteeka mu lubuto lw’omuwala embeerera ayitibwa Maliyamu. N’olwekyo, Yesu teyalina kitaawe muntu. Bw’atyo Maliyamu yazaala omwana atuukiridde era n’amutuuma Yesu.—Lukka 1:30-35.
YESU YALI MUNTU WA NGERI KI?
15. Oyinza otya okutegeera obulungi Yakuwa?
15 Osobola okumanya ebintu bingi ebikwata ku Yesu ng’osoma ebyo ebiri mu kitabo kya Matayo, ekya Makko, ekya Lukka, n’ekya Yokaana. Ebitabo ebyo biyitibwa Enjiri. Olw’okuba Yesu alinga Kitaawe, ebyo by’onoosoma ku Yesu bijja kukuyamba okutegeera obulungi Yakuwa. Eyo ye nsonga lwaki Yesu yagamba nti: “Buli aba andabye aba alabye ne Kitange.”—Yokaana 14:9.
16. Ekimu ku bintu ebikulu ennyo Yesu bye yayigiriza kye kiruwa, era bye yayigiriza byava eri ani?
16 Abantu bangi baayitanga Yesu “Omuyigiriza.” (Yokaana 1:38; 13:13) Ekimu ku bintu ebikulu ennyo bye yayigiriza ge ‘mawulire amalungi ag’Obwakabaka.’ Obwakabaka obwo kye ki? Ye gavumenti ya Katonda ejja okufuga ensi yonna ng’esinziira mu ggulu, era ejja okukolera abantu abagondera Katonda ebintu ebirungi. (Matayo 4:23) Ebintu byonna Yesu bye yayigiriza byava eri Yakuwa. Yesu yagamba nti: “Bye njigiriza si byange, naye by’oyo eyantuma.” (Yokaana 7:16) Yesu yali akimanyi nti Yakuwa ayagala abantu bawulire amawulire amalungi nti Obwakabaka bwa Katonda bujja kufuga ensi yonna.
17. Yesu yayigiririzanga mu bifo ki, era lwaki yali munyiikivu nnyo mu kuyigiriza abantu?
17 Yesu yayigiririzanga mu bifo ki? Yayigiririzanga mu bifo byonna we yasanganga abantu. Yayigiririzanga mu byalo, mu bibuga, mu butale, mu bifo ebisinzizibwamu, ne mu maka g’abantu. Teyalindanga bantu kujja gy’ali, wabula emirundi egisinga obungi ye yagendanga gye bali. (Makko 6:56; Lukka 19:5, 6) Yesu yali munyiikivu nnyo era yamalanga ebiseera bingi ng’ayigiriza abantu. Lwaki? Olw’okuba yali akimanyi nti ekyo Katonda kye yali ayagala akole, era olw’okuba yali muwulize eri Kitaawe. (Yokaana 8:28, 29) Ate era Yesu yali munyiikivu mu kubuulira olw’okuba yasaasiranga abantu. (Soma Matayo 9:35, 36.) Yali akiraba nti abakulembeze b’amadiini baali tebayigiriza bantu mazima agakwata ku Katonda n’Obwakabaka bwe. N’olwekyo, Yesu yali ayagala okuyamba abantu bangi nga bwe kisoboka okuwulira amawulire amalungi.
18. Ngeri ki eza Yesu z’osinga okwagala?
18 Yesu yali ayagala nnyo abantu era ng’abafaako. Yali wa kisa era ng’atuukirikika. N’abaana abato baayagalanga nnyo okubeera w’ali. (Makko 10:13-16) Yesu yali tasosola. Yali tayagala bulyi bwa nguzi n’obutali bwenkanya. (Matayo 21:12, 13) Mu kiseera kye, abakazi baalinga banyigirizibwa era nga tebaweebwa kitiibwa. Naye Yesu yawanga abakazi ekitiibwa era yabayisanga bulungi. (Yokaana 4:9, 27) Ate era Yesu yali mwetoowaze nnyo. Ng’ekyokulabirako, lumu yanaaza ebigere by’abatume be, ekintu ekyakolebwanga abaweereza.—Yokaana 13:2-5, 12-17.
19. Kyakulabirako ki ekiraga nti Yesu yali amanyi bulungi abantu bye baali beetaaga era nti yali ayagala okubayamba?
19 Yesu yali amanyi bulungi abantu bye baali beetaaga, era yali ayagala okubayamba. Ekyo kyeyolekanga bulungi bwe yakozesanga amaanyi ga Katonda okuwonya abantu. (Matayo 14:14) Ng’ekyokulabirako, omusajja eyalina ebigenge yajja eri Yesu n’amugamba nti: “Bw’oba oyagala, osobola okunfuula omulongoofu.” Yesu yakwatibwako nnyo olw’okuba omusajja oyo yali mu bulumi era ng’abonaabona. Yamusaasira era yayagala okumuyamba, kyeyava agolola omukono gwe n’akwata ku musajja oyo, n’amugamba nti: “Njagala! Fuuka mulongoofu.” Awo omusajja oyo n’awona! (Makko 1:40-42) Oyinza okuteebereza essanyu omusajja oyo lye yawulira?
YASIGALA MWESIGWA ERI KITAAWE
20, 21. Yesu yatuteerawo atya ekyokulabirako ekisingayo obulungi mu kwoleka obuwulize eri Katonda?
20 Yesu yatuteerawo ekyokulabirako ekisingayo obulungi mu kwoleka obuwulize eri Katonda. Embeera ne bwe yabanga etya oba abantu ne bwe baamuyisanga batya, yasigala mwesigwa eri Kitaawe. Ng’ekyokulabirako, Yesu teyayonoona ne bwe yakemebwa Sitaani. (Matayo 4: 1-11) Abamu ku b’eŋŋanda za Yesu baali tebakkiriza nti ye Masiya era baagamba nti yali “atabuse omutwe,” naye Yesu yeeyongera okukola omulimu gwa Katonda. (Makko 3:21) Abalabe be bwe baamubonyaabonya, Yesu yasigala mwesigwa eri Katonda era teyagezaako kubeesasuza.—1 Peetero 2:21-23.
21 Yesu yasigala mwesigwa eri Yakuwa ne bwe yabonyaabonyezebwa ennyo era n’attibwa mu ngeri ey’obukambwe. (Soma Abafiripi 2:8.) Tebeerezaamu ebyo bye yayolekagana nabyo ku lunaku lwe yattibwa. Yakwatibwa, abajulizi ab’obulimba baamulumiriza nti yavvoola, abalamuzi abaalimu kyekubiira baamusingisa omusango, abantu baamusekerera, era abasirikale baamutulugunya ne bamukomerera ku muti. Bwe yali afa yagamba nti: “Kiwedde!” (Yokaana 19:30) Nga wayiseewo ennaku ssatu, Yakuwa yazuukiza Yesu n’amuwa omubiri ogw’omwoyo. (1 Peetero 3:18) Oluvannyuma lwa wiiki ntono, Yesu yaddayo mu ggulu, ‘n’atuula ku mukono gwa Katonda ogwa ddyo,’ era n’alinda Katonda amufuule Kabaka.—Abebbulaniya 10:12, 13.
22. Ssuubi ki lye tulina olw’okuba Yesu yasigala nga mwesigwa eri Kitaawe?
22 Olw’okuba Yesu yasigala nga mwesigwa eri Kitaawe, kati tulina essuubi ery’okufuna obulamu obutaggwaawo mu lusuku lwa Katonda ku nsi, ng’ekigendererwa kya Yakuwa bwe kyali okuva ku lubereberye. Mu ssuula eddako, tujja kulaba engeri okufa kwa Yesu gye kutusobozesa okuba n’essuubi ery’okufuna obulamu obutaggwaawo.
^ lup. 11 Yakuwa ayitibwa Kitaffe olw’okuba ye yatutonda. (Isaaya 64:8) Yesu ayitibwa Mwana wa Katonda olw’okuba Yakuwa ye yamutonda. Bamalayika ne Adamu, nabo bayitibwa baana ba Katonda.


text:
EBIKWATAGANA N’EBIRI KUNGULU | LWAKI KIKULU OKUBA OMWESIGWA?
Emiganyulo Egiri mu Kubeera Omwesigwa
“Tumanyi nti tulina omuntu ow’omunda omuyonjo, era twagala okubeera abeesigwa mu bintu byonna.”
Mu Bayibuli, ekigambo eky’Oluyonaani ekitera okuvvuunulwa “obwesigwa” kitegeeza “ekintu ekirungi ennyo.” Ate era kiyinza n’okutegeeza omuntu alina empisa ennungi.
Abakristaayo bafuba okukolera ku bigambo by’omutume Pawulo bino: “Twagala okubeera abeesigwa mu bintu byonna.” Ekyo kizingiramu ki?
OKUMANYA EKYO KYE TULI MUNDA
Abantu bangi beeraba mu ndabirwamu buli ku makya nga tebannava waka. Bakola bwe batyo kubanga baba baagala bakakase nti balabika bulungi. Naye waliwo ekintu ekikulu ennyo okusinga endabika yaffe ey’okungulu. Mu butuufu, ekyo kye tuli munda kisobola okulungiya oba okwonoona ekyo kye tuli kungulu.
Bayibuli ekiraga kaati nti ffenna emitima gyaffe gyekubidde ku kukola bintu bibi. Olubereberye 8:21 wagamba nti: “Ebirowoozo by’omu mutima gw’omuntu byekubidde ku kukola kibi okuva mu buto bwe.” N’olwekyo, ffenna tulwanagana n’ekibi ekiri mu ffe. Omutume Pawulo yayogera ku ngeri gye yalwanaganamu n’ekibi. Yagamba nti: “Mazima ddala nsanyukira etteeka lya Katonda mu mutima gwange, naye mu mubiri gwange ndaba etteeka eddala erirwanyisa etteeka ery’omu birowoozo byange, era linfuula muddu wa tteeka lya kibi eriri mu mubiri gwange.”
Ng’ekyokulabirako, omutima gwaffe bwe gutusendasenda okukola ekintu ekibi oba obutaba beesigwa, tetusaanidde kukola ekyo omutima gwaffe kye gutugamba. Bwe tusalawo okuziyiza ekirowoozo ekibi, tusobola okusigala nga tuli beesigwa wadde ng’abantu be tubeeramu si beesigwa.
OKULWANYISA OBUTALI BWESIGWA
Okusobola okubeera abeesigwa, kitwetaagisa okuba n’emitindo gy’empisa gye tugoberera. Eky’ennaku, abantu bangi bamala ebiseera bingi nga basalawo ngoye ki ze banaayambala naye nga tebalowooza ku nneeyisa yaabwe. Mu kukola bwe batyo, baleetera ababalaba okulowooza nti tebasobola kukola bintu bibi. Ekitabo ekiyitibwa The (Honest) Truth About Dishonesty kigamba nti: “Tukola ebikolwa ebitali bya bwesigwa naye ne tusigala nga tukyalabika ng’abantu abeesigwa mu maaso g’abalala.” Tuyinza tutya okumanya emitindo gy’empisa egy’okugoberera okusobola okuba abeesigwa?
Abantu bukadde na bukadde mu nsi yonna bakizudde nti Bayibuli esobola okubayamba. Bayibuli erimu emitindo gy’empisa egitasangika walala wonna. (Zabbuli 19:7) Ewa amagezi amalungi agakwata ku maka, emirimu, engeri gye tusaanidde okweyisaamu, n’engeri gye tusobola okuba n’enkolagana ennungi ne Katonda. Amagezi agagirimu gayambye abantu okumala ekiseera kiwanvu. Amagezi agagirimu gasobola okuyamba abantu ab’amawanga gonna. Bwe tusoma Bayibuli ne tufumiitiriza ku ebyo ebigirimu, era ne tubikolerako, tusobola okuba abeesigwa.
Kyokka, okutegeera ebyo ebiri mu Bayibuli si kye kokka ekyetaagisa okusigala nga tuli beesigwa. Kijjukire nti ensi gye tulimu mbi era etupikiriza okugoberera emitindo gyayo. N’olwekyo, tusaanidde okusabanga Katonda atuyambe. (Abafiripi 4:6, 7, 13) Bwe tukola bwe tutyo, tujja kumalirira okukola ekituufu n’okubeera abeesigwa mu bintu byonna.
EMIGANYULO EGIRI MU KUBEERA ABEESIGWA
Hitoshi, eyayogeddwako mu kitundu ekyasoose, aganyuddwa nnyo mu kuba omukozi omwesigwa. Kati w’akolera mukama we amwagala nnyo olw’obwesigwa bwe. Hitoshi agamba nti: ‘Ndi musanyufu nnyo okuba nti nnafuna omulimu ogunsobozesa okusigala nga ndi mwesigwa.’
Waliwo abantu abalala abaganyuddwa mu kubeera abeesigwa nga Hitoshi. Bakolera ku bigambo bino ebisangibwa mu Bayibuli: “Twagala okubeera abeesigwa mu bintu byonna.”
Toba na Kikulumiriza
Cheryl, ow’omu Ireland agamba nti: “Nnava mu ssomero nga nnina emyaka 13 ne ntandika okukolagana n’ababbi. Kumpi ssente zonna ze nnali nfuna nnazifunanga mu kubba. Oluvannyuma lw’ekiseera nga mmaze okufumbirwa, Abajulirwa ba Yakuwa baatandika okutuyigiriza Bayibuli, nze n’omwami wange. Twayiga nti Yakuwa * Katonda tayagalira ddala bikolwa bibi, era twabireka. Mu 1990 twabatizibwa ne tufuuka Abajulirwa ba Yakuwa.”
—Engero 6:16-19.
“Ennyumba yange yali ejjudde ebintu ebibbe, naye kati tebikyalimu; ekyo kindeetera okuwulira nti sirina kinnumiriza. Bwe ndowooza ku myaka gye nnamala nga nneenyigira mu bikolwa ebibi, nneebaza Yakuwa olw’okundaga ekisa ekingi. Kinsanyusa buli lwe nzijukira nti bye nkola bisanyusa Yakuwa.”
Sonny, ow’omu Hong Kong agamba nti: “Mukama wange bwe yakizuula nti sakkiriza nguzi eyali empeebwa omu ku abo abaali baagala okufuuka bakasitoma baffe, yaŋŋamba nti: ‘Katonda wo akufudde omuntu omwesigwa! Twesiimye okuba n’omukozi nga ggwe.’ Olw’okuba nfuba okuba omwesigwa mu bintu byonna, muli mpulira nti nnina enkolagana ennungi ne Katonda. Era ekyo kinsobozesa okuyamba n’ab’omu maka gange awamu n’abantu abalala okuba abeesigwa.”
Emirembe mu Mutima
Tom, ow’omu Amerika agamba nti: “Nkola ng’omumyuka wa dayirekita mu emu ku bbanka ezirina bakasitoma mu nsi nnyingi. Mu mulimu guno, bangi bakitwala nti okugaggawala kikulu okusinga okubeera omwesigwa. Bangi balowooza nti ‘si kibi obutaba mwesigwa ku kigero ekitono kasita kiba nti ogenda kugaggawala.’ Naye olw’okusigala nga ndi mwesigwa, nnina emirembe mu mutima. Ndi mumalirivu okusigala nga di mwesigwa ka kibe ki ekinaavaamu. Bakama bange bakimanyi nti sisobola kubalimba era tebasobola kunkozesa kulimba muntu mulala.”
Kiweesa Ekitiibwa
Kaori, ow’omu Japaani agamba nti: “Ebintu bwe byabula ku mulimu, mukozi munnange eyali ankulira yali ayagala nnimbe, naye ne ŋŋaana. Abaali babibbye bwe baazuulibwa, mukama wange yanneebaza olw’okuba omwesigwa. Si kyangu kubeera mwesigwa mu nsi eno ejjudde obutali bwesigwa. Kyokka bwe tusigala nga tuli beesigwa, abalala batussaamu ekitiibwa.”
Egyo gye gimu ku miganyulo egiri mu kuba abeesigwa.
^ lup. 18 Bayibuli eraga nti Yakuwa lye linnya lya Katonda.
Yiga Ebisingawo
AMAWULIRE AMALUNGI OKUVA ERI KATONDA!
Amateeka ga Katonda Gatuganyula Gatya?
Yesu yannyonnyola ensonga lwaki twetaaga obulagirizi era n’atubuulira n’amateeka abiri amakulu ennyo.


text:
Olugero 36: Akayana aka Zaabu
EE, EE! Abantu bakola ki kati? Basinza akayana! Lwaki bakola bwe bati?
Musa bw’abeera ku lusozi okumala ebbanga ddene, abantu bagamba: ‘Tetumanyi kituuse ku Musa. N’olwekyo, ka twekolere katonda atukulembere okuva mu nsi eno.
‘Kale,’ bw’atyo muganda wa Musa, Alooni, bw’agamba. ‘Muggyeko empeta za zaabu ez’oku matu gammwe muzindeetere.’ Abantu bwe bakikola, Alooni azisaanuusa n’akolamu akayana aka zaabu. Abantu ne bagamba: ‘Ono ye Katonda waffe eyatukulembera okuva e Misiri!’ Awo, Abaisiraeri ne bakola embaga ennene, era ne basinza akayana ako aka zaabu.
Yakuwa bw’akiraba, asunguwala nnyo. Bwe kityo agamba Musa: ‘Yanguwa oddeyo wansi. Abantu beeyisizza bubi nnyo. Beerabidde amateeka gange era bavvunamira akayana aka zaabu.’
Musa akka mangu okuva ku lusozi. Era bw’asembera, kino ky’alaba. Abantu bayimba era bazina nga bwe beetooloola akayana aka zaabu! Musa asunguwala nnyo n’asuula wansi ebipande by’amayinja ebiriko amateeka, era bibejjukamu obutundutundu bungi. Awo, atwala akayana aka zaabu n’akasaanuusa. Era akamementula ne kafuuka effuffuge.
Abantu bakoze ekintu ekibi ennyo. N’olwekyo, Musa alagira abasajja abamu okukwata ebitala byabwe. ‘Abantu ababi abasinzizza akayana aka zaabu balina okufa,’ bw’atyo Musa bw’agamba. Bwe kityo abasajja bano batta abantu 3,000! Kino tekitulaga nti tulina okuba abeegendereza ne tusinzanga Yakuwa yekka, so si bakatonda abalala ab’obulimba?
Okuva 32:1-35.
Ebibuuzo
- Mu kifaananyi, abantu bakola ki, era lwaki?
- Lwaki Yakuwa anyiize, era kiki Musa ky’akola bwalaba ekyo abantu kye bakola?
- Kiki Musa ky’agamba abasajja abamu okukola?
- Olugero luno lutuyigiriza ki?
Ebibuuzo ebyongerezeddwako
- Soma Okuva 32:1-35.
Kino ekyabaawo kiraga kitya endowooza Yakuwa gy’alina ku kugattika eddiini ez’obulimba n’okusinza okw’amazima? (Kuv. 32:4-6, 10; 1 Kol. 10:7, 11)
Kiki Abakristaayo kye balina okwegendereza nga balonda eby’okwesanyusaamu, gamba ng’ennyimba n’amazina? (Kuv. 32:18, 19; Bef. 5:15, 16; 1 Yok. 2:15-17)
Ab’ekika kya Leevi bassaawo kyakulabirako ki ekikwata ku kunywerera ku butuukirivu? (Kuv. 32:25-28; Zab. 18:25)


text:
Amawulire
Obwakabaka buwakanyizza kkooti
Ali Mivule
June 6th, 2017
Bya Shamim Nateebwa
Obwakabaka bwa Buganda buveddeyo nebwanukula ensalawo y’omulamuzi Patricia Basaza, bano bategezza nga bwebagenda okusayo ekiwandiiko nga bawakanya ensalawo yomulamuzi Patricia Basaza eyasazewo nti Kabaka aweyo empapula ezinyonyola ku taaka lya Mailo eri omuwabi r Male kiwanuka mabirizi.
Bw’abadde ayogerako eri bannamawulire wali ku Bulange Mengo, Munnamateeka wobwakabaka bwa Buganda Daudi Mpanga I ategezezza nga bwebagenda okuwayo okusaba kwabwe eri kooti olunaku olw’enkya nga bawakanya esalawo eno kubanga Kabaka alina eddembe eri ebyama bye era nga bakulikuma.
Mpanga agamba omwami Male kiwanuka alina ebigendererwa bye bilala byakyaganye okwajula.
Olunaku lwajjo omulamuzi wa kooti enkulu Patricia Basaza yasewo nga alagira Kabaka okufulumya byona ebipapula bya bank ebye kitongole kya Buganda ekya Buganda Land Board eri Mabirizi eyatwala Kabaka mu kooti nga tewanayitta naku zomwezi 30 omwezi guno.


text:
GAVUMENTI eteekateeka okuwa Mmengo akawumbi kamu n’ekitundu okumaliriza Amasiro g’e Kasubi, Muzibu Azaalampanga, oluvannyuma lw’okulaga ensaasaanya y’obuwumbi bubiri ezaasooka okubaweebwa okutandika omulimu guno.
Kamisona avunaanyizibwa ku Myuziyaamu n’ebifo eby’ebyafaayo mu Minisitule y’Obulambuzi mu Gavumenti eya wakati, Rose Mwanja yategeezezza omusasi ono nti, “Minisitule yamalirizza okusaba ensimbi zino okuweebwa Obwakabaka oluvannyuma lw’okutuukiriza ebyabasabibwa.”
Gavumenti yasaba Mmengo okulaga ensaasaanya y’obuwumbi obubiri obwasooka okuweebwa ku mulimu guno era ne kikolebwa mu May 2015.
Mu kiseera ekyo, Mmengo yalaga ensimbi eziri wakati w’obukadde 300 -500 ezaali zitannakozesebwa nga zino zikozeseddwa emirimu egy’enjawulo mu kiseera kino ne ziggwaawo.
Mu bubaka bwa Kabaka Ronald Muwenda Mutebi II obumalako omwaka, yakubirizza abantu be okumalirira okulaba ng’omulimu guno gumalirizibwa.
MAYIGA ALAMBUZA OBUGANDA OMULIMU
Katikkiro Charles Peter Mayiga yakulembedde Obuganda n’abulambuza omulimu gw’okuzza-awo Muzibwazaalampanga nga January 1 era bano baawaddeyo 462,000/-. “Kabaka yawadde ekiragiro n’olwekyo tuteekwabuteekwa okumaliriza omulimu guno ng’omwaka guno tegunnaggwaako era mbasaba ffenna tube n’ekiruubirirwa ky’okugumaliriza.”
Al- Hajj Kaddu Kiberu nga ye ssentebe w’omulimu guno yategeezezza nti, bagenda kukola n’amaanyi era Ssekukkulu y’omwaka ogujja w’eneetuukira nga guwedde.
EMBEERA AMASIRO GYEGALIMU:
Emmuli ezaateekebwa ku bbugwe w’Amasiro gano zikaddiye era zitandise okugwa ekyeeraliikiriza ate n’ezimu kigambibwa waliwo abantu abaatandise okuziggyako. Ronald Kirumira nga mmemba ku lukiiko lwa Buganda Twezimbe, yaloopedde Katikkiro ensonga zino.
Ate Abagirinya ( abakola ebizizi ebiteekebwa mu kasolya waggulu) bakyalinda okulagibwa okubitwala babiteekeyo olwo omulimu gw’okuwunda munda mu kasolya gutandike.
Okusinziira ku Minisita w’Obuwangwa e Mmengo, Walusimbi Ssengendo tekigenda kusukka wiiki ejja.
Ku Lwokutaano January 1,2016 abantu abalambula amasiro bawaayo 462,000/- okwaali Nnamukadde Victoria Namirembe ow’e Bakijjulula Bbowa- Bulemeezi eyaleeta 60,000/- n’omukeeka,ate omuyimbi Stellah Nabisere okuva e Matugga nasanyusa abantu.
Ends


text:
OBUTETENKANYA ly’ekkubo omulimi mw’asobola okuyita okufuna mu mulimu guno. Eno y’empagi Twaha Magandaazi 30, omulimi w’olusuku ku kyalo Kyomya mu ggombolola y’e Bukomero e Kiboga kw’atambuliza omulimu gwe.
Agamba nti afuba okuyiiyiza olusuku lwe era alowooza nti ssinga buli Munnayuganda asobola okukozesa yiika emu yokka mu ngeri ey’enjawulo, twandibadde wala mu kugoba obwavu.
Magandaazi mutunzi wa ddagala lya kinnansi kyokka mu kiseera kino yasalawo okuyingira obulumi bw’amatooke ga bizinensi.
OKUTANDIKA
Magandaazi agamba nti oluvannyuma lw’okusoma n’atuuka mu S2, ssente zaabula kwe kutandika okutunda eddagala ly’obutonde kuba mulimu gwa famire yaabwe.
“Okuva obuto nga ndi mutetenkanya era nga nkola obulimi obutonotono obwampangayo ssente entonotono okwebeezaawo. Mu mirimu gino nakunnaanya 800,000/- maama kwe yayongera ne nfuna akakadde mwe nagula ekibanja kino ekiweza yiika nnamba bwe yali mu P6 mu 1992”, Mugalaasi bw’agamba.
Annyonnyola nti bwe yatuuka mu S2 ssente ne zigaana, yasalawo okutandika omulimu gwa kitaawe ogw’okutambuza eddagala mu 1997.
“Omulimu guno gwa kutambula naye oyinza obutafuna ssente.Kino kyampaliriza okulowooza ku mulimu omulala. Mu 2013 natandika okusimba olusuku naye olwa bizinensi nalutandika mu 2014 oluvannyuma lw’okulaba ng’abantu abaagala amatooke weebali”, Magandaazi bw’annyonnyola.
Mu kiseera kino alina yiika emu ey’olusuku lw’alabirira obulungi ddala ng’alukuuma temu luddo wamu n’okululiikiriza okulaba ng’ekiseera kyonna lusigala nga lulabika bulungi ddala era nga lumuwa.
ENDABIRIRA EY’ENJAWULO
Ekitundu kyaffe tutawaanyizibwa nnyo akasana kuba kati tugenda kuweza mwaka nga tetufuna nkuba ewera gy’oyinza kugamba nti esobola okubeezaawo ebirime ate n’olusuku luli ku kaserengeto.
Noolwekyo olina kubeera mutetenkanya okusigala mu bizinensi. Nfuba okukyalira abalimi abansingako be ndaba ku ttivvi ne mu mawulire ne mbayigirako.
Nakizuula ng’okumalako nina okufukirira olusuku, lumu bwe nali ku Bukedde Ttivvi nalaba omulimi eyalina ekinnya mwe yali yassa ettundubaali ng’akung’aanya amazzi ne mukoppa.
Nasima ekinnya kya ffuuti 12X8 mwe nkunnaanyiza mukoka. Nasima olusalosalo mukoka ono mw’atambulira okuyingira ekidiba nga muno nagenda nzisaamu obuti, obutimba okukwata kasasiro amazzi galeme kuyingira kidiba nga galimu ebisaaniiko n’ebinnya okukwata enfuufu eyandijuzza ekidiba kyange.
Muno nfuniramu amazzi agammala okufukirira olusuku lwange mu kiseera ky’ekyeya kyonna era bw’olutuukako ekiseera kino wadde nga tuva mu kyeeya lulina enjawulo nene ddala.
Olusuku lwange era nalutemamu ebinnya wakati wa layini z’ebitooke bya buwanvu bwa ffuuti 6X2 nga muno mwe nzisa ebisaaniiko byonna ebibeera mu lusuku omuli ebiteteme nga nnyungizza ettooke, essanja n’endagala zonna n’omuddo.
Era wano we nzisa ebijimusa omuli obusa n’ebyamazzi bye ntabula. Wano emirandira gy’ebitooke we ginona ebiriisa. Ebinnya bino era biyamba okukwata mukoka eyandibadde adduka emisinde okuyita mu lusuku nga n’ebiwuka nga kayovu ne kaasa ebyandibadde bikosa ebitooke we bibeera.
OKUTABULA EBIJIMUSA
Ntabula ebijimusa mu nkola y’obutonde nga wano nzisa amazzi mu kinnya mwe nassa ettundubaali ne nzisaamu buli kya kiragala omuli ekigagi, ekimyula, ebisagazi, obusa, omusulo n’ebirala ne mbikkako era obisanga bitokota oluvannyuma lw’ennaku 20 ne nzisaamu evvu okutta obuwuka olwo ne mbikka okumala ennaku endala 10.
Wano bibeera bituuse okukozesa nga nsena njiwa mu kinnya kino kyokka mu kasana njiwa ku bitooke kwennyini kuba ebbugumu libeera liweddemu.
Olusuku luno nali ndulabirira nzekka wabula mu kiseera kino nafuna omukozi omu gwe nkolamu naye okulaba nga tulukuuma nga luyonjo ddala obutabeeramu muddo ng’ono mmusasula 150,000/- omwezi.
ENNYINGIZA N’AKATALE
Wadde omuntu ayinza okulowooza nti yiika emu ntono, naye nfunamu ssente kuba ntemamu buli luvannyuma lwa wiiki bbiri enkota 20 ze ntunda wakati wa 15,000/- ne 20,000/-.
Kino kitegeeza nfuna wakati wa 600,000/- ne 800,000/- omwezi bwe ntoolako ez’omukozi ne nfuna 450,000/- oba 650,000/-.
Amatooke baganona waka ku nnimiro agasigaddewo ngassa ku pikipiki yange ne ngatwala mu katale e Bukomero nga kino nakyo kinnyamba okwongera ku nnyingiza yange kuba eno ettooke nditunda kutandikira ku 20,000/-.
BYE NFUNYE
Nagoba enjala mu maka gange kuba mbeera n’emmere ekiseera kyonna nga kino kinnyamba okulowooza ku birala ebinkulaakulanya mu kifo ky’okumala ebiseera nga ndowooza abantu bange kye bagenda okulya.
Ssente ze nfunye nzize nzitereka era mu kiseera kino nina ettaka eddala lye nagula lya yiika ttaano nga kuno kwe nnenda okusimba yiika z’ebitooke endala ttaano.
Abaana bange basoma n’okulabirira famire yange mu ngeri ez’enjawulo. Era nakolera mukyala wange edduuka eritunda ebikozesebwa mu maka. Bwe mbeera nga nnenze okuddukanya emirimu emirala ng’akwataganya eby’olusuku.
ENTEEKATEEKA Z’OMU MAASO
Mu kiseera kino namala okulongoosa yiika ttaano mwe nnenda okusimba olusuku olulala lwe njagala okusimbamu ekika kya Mpologoma era nga njagala okubeera ne yiika z’olusuku 20. Ekyama ky’olusuku kiri mu kwekolera bigimusa


text:
ABAYIZI 560 abaatula siniya ey’omukaaga omwaka oguwedde 2016 batandise okutendekebwa okubeera n’omwoyo gw’e ggwanga lyabwe ng’emu ku nkola enayamba Uganda okukulaakulana.
Abayizi bano bagyiddwa mu bitundu bya Disitulikiti za Uganda ez’enjawulo ng’omu ku kaweefube w’okulaba nti abavubuka abakulembeze b’enkya bamanya amakulu g'okulya mu kubeera n’omwoyo ogulumirirwa eggwanga lyabwe gamba nti okulwanyisa okulya engunzi, obutenyigira mu bikolwa biremesa nkulaakulana ne polojekiti za Gavumenti n’ebirala.
Omusomo guno ogwa wiiki ebbiri era nga gugwa ku Lwokuna lwa wiiki eno guyindira ku ssomero lya Shimon Core Primary Teacher Training e Kira Bulindo mu Kira munisipali era nga gwategekeddwa ekitongole kya “NASPC” ekiri mu offiisi ya pulezidenti okulaba nga bamusaayi muto b’e ggwanga ab’enkya babeera balina omutima gw’e nsi yabwe.
Omubaka wa pulezidenti ow’e Butambala Fred Bamweni eyabadde omu ku basomesa yategeezezza abayizi bano nti omuntu okubeera ng’alina omutima gw’e ggwanga lye ateekwa okumanya gyerivudde ne gyeriraaga ssaako ne wa werituuse mu kiseera kino. Yabawadde eky’okulabirako nti gavumenti ya NRM bwe yali tenagya mu buyinza mu 1986 URA yali esolooza omusolo obuwumbi buttaano omwaka zokka.
Mu kiseera kino tusolooza obuwumbi omutwalo gumu n’enkuumi sattu“trillion 13” ekiraaga enkulaakulana eyamanyi ereteddwa NRM era etwala eggwanga lyaffe mu maaso.
Yasabye abayizi bano obutalowooza nti okutuuka mu siniya ey’omukaaga kirina kye kimala n’abasaba beyongere mu maaso nga basoma bafune ne diguli kubanga Uganda eyaleero yetaaga abantu abasomye obulungi okusobola okulaba ebintu mu ngeri eri ku mutindo gw’e nsi yonna ng’ate ssaawa zino mu Uganda abavubuka bakola ebitundu 60 ku buli 100.
Jamir Wanamwandu okuva e Mbale yagambye nti e Mbale abavubuka babadde tebajumbira nnyo kubunyisa nkulaakulana ya polojekiti za gavumenti era nga balowooza nti n’omuntu okuyiga emmundu kibeera kivve wabula yafunye omukisa okutegera nti okuyiga emmundu kubeera kumanya ggwanga bweritambula kubanga ssaawa zino omuntu bwalumbibwa nga nze wendi ne mmundu nsobola okumutaasa kubanga nange ngiyize.
Deo Ssebulime omuwandiisi omukulu mu [NASPC] yagambye nti yagambye nti kino kye kibinja ky’abayizi abamaze siniya ey’omukaaga eky’omulundi ogw’okuna okutendekebwa era omwaka oguwedde batendeka abayizi 500 ate ku luno batendese abayizi 560 era mu nnaku ekuumi n’enya ababamaliddeko obukadde 350.
Yasabye bannabyabufuzi okwongera okwagazisa abantu be bakikkiriza amakulu g’omuntu okubeera n’omwoyo gw’e ggwanga


text:
Essuula 14
1 Awo olwatuuka mu Ikonio ne bayingirira wamu mu kkuŋŋaaniro ly'Abayudaaya, ne boogera bwe batyo ekibiina kinene n'okukkiriza ne bakkiriza, Abayudaaya n'Abayonaani.
2 Naye Abayudaaya abataagonda ne baweerera ab'amawanga ne bafuula emmeeme zaabwe okuba embi eri ab'oluganda.
3 Awo ne bamala ebiro bingi nga babuulira n'obuvumu mu Mukama waffe, eyategeeza ekigambo eky'ekisa kye, ng'abawa obubonero n'eby'amagero okukolebwanga mu mikono gyabwe.
4 Naye ekibiina eky'omu kibuga ne kyawukanamu; abamu ne babeera ku ludda lw'Abayudaaya abamu ku ludda lw'abatume.
5 Ab'amawanga n'Abayudaaya awamu n'abakulu baabwe bwe baabalumba okubagirira ekyejo, okubakuba amayinja,
6 bwe baategeera ne baddukira mu bibuga eby'e Lukaoniya, Lusitula ne Derube n'ensi eriraanyeewo:
7 ne babeera eyo nga babuulira enjiri.
8 Mu Lusitula yaliyo omuntu nga talina maanyi mu bigere n'abeeranga awo, mulema okuva mu lubuto lwa nnyina nga tatambulangako n'akatono.
9 Oyo n'awulira Pawulo ng'ayogera: naye n'amwekaliriza amaaso n'alaba ng'alina okukkiriza okulokoka,
10 n'ayogera n'eddoboozi ddene nti Yimirira ku bigere byo, weegolole. N'abuuka n'atambula.
11 Ebibiina bwe baalaba Pawulo ky'akoze, ne bayimusa amaloboozi gaabwe, nga boogera mu lulimi Olulukaoniya nti Bakatonda basse gye tuli nga bafaanana abantu.
12 Balunabba ne bamuyita Zewu; ne Pawulo ne bamuyita Kerume, kubanga ye yasinga okwogera.
13 Kabona wa Zewu, eyali mu maaso g'ekibuga, n'aleeta ente n'engule ez'ebimuli okutuuka ku luggi ng'ayagala okuwaayo ssaddaaka n'ebibiina.
14 Naye abatume Balunabba ne Pawulo bwe baawulira, ne bayuza engoye zaabwe ne bafubutuka ne bagenda mu kibiina, nga boogerera waggulu
15 nga bagamba nti Abasajja, kiki ekibakoza ebyo? Naffe tuli bantu abakwatibwa byonna nga mmwe, era tubabuulira ebigambo ebirungi muleke ebyo ebitaliimu mukyukire Katonda omulamu, eyakola eggulu n'ensi n'ennyanja n'ebintu byonna ebirimu:
16 mu mirembe egyayita yaleka amawanga gonna okutambuliranga mu makubo gaago:
17 naye teyeemalaayo nga talina mujulirwa, kubanga yakolanga bulungi, ng'abatonnyesezanga enkuba okuva mu ggulu n’ebiro eby'okubalirangamu emmere, ng'ajjuzanga emitima gyammwe emmere n'essanyu.
18 Bwe baayogera ebyo, ne baziyiza ebibiina lwa mpaka okubawa ssaddaaka.
19 Naye Abayudaaya ne bava mu Antiyokiya ne Ikonio, ne baweerera ebibiina ne bakuba amayinja Pawulo, ne bamuwalulira ebweru w'ekibuga, nga balowooza nti afudde.
20 Naye abayigirizwa bwe baamwetoolola n'ayimirira n'ayingira mu kibuga: ku lunaku olw'okubiri n'agenda ne Balunabba okutuuka e Derube.
21 Bwe baamala okubuulira enjiri mu kibuga ekyo n'okufuula abayigirizwa abangi, ne bakomawo mu Lusitula ne Ikonio ne Antiyokiya,
22 nga banyweza emmeeme z'abayigirizwa, nga bababuulirira okunyiikiriranga mu kukkiriza, era nti olw'okulaba ennaku ennyingi kitugwanidde okuyingira mu bwakabaka bwa Katonda.
23 Bwe baamala okulondera abakadde mu buli kkanisa n'okusaba n'okusiiba, ne babasigira Mukama waffe gwe bakkiriza.
24 Ne bayita mu Pisidiya ne batuuka e Panfuliya.
25 Bwe baamala okubuulira ekigambo mu Peruga ne baserengeta mu Ataliya;
26 ne bavaayo ne bawanika amatanga okutuuka e Antiyokiya; abaayo be baabasigira ekisa kya Katonda olw'omulimu gwe baatuukiriza.
27 Bwe baatuuka ne bakuŋŋaanya ekkanisa, ne bababuulira byonna Katonda bye yakoleranga awamu nabo, era nti yaggulirawo ab'amawanga oluggi olw'okukkiriza.
28 Ne bamalayo ebiro bingi wamu n'abayigirizwa.


text:
Afirika
Afirika ssemazinga. Afirika emanyiddwa nga olukalu lw'omwana w'omuddugavu. Esangibwamu amawanga agawerera ddala 54. Ssemazinga ono wanjawulo nnyo kubanga afumbekeddemu obugagga obw'omuttaka, embeera y'obudde ennungi, abantu abalina empisa n'obuntubulamu, ebisolo eby'omunsiko n'ebinyonyi ebisinga ebitasangibwa ku ssemazinga ndala. Ku lukalu luno kwe kusangibwa omugga ogusinga obuwanvu mu nsi yonna oguyitibwa Kiyira, n'ennyanja ekwata eky'okubiri mu nsi yonna mu bwaguuga eya Nnalubaale Ssemazinga ono alina abantu ab'enjawulo, aboogera ennimi ez'enjawulo era nga balina n'obuwangwa obwenjawulo. Abafirika boogera ennimi enzaaliranwa eziwerera ddala enkumi bbiri.
Ebyafaayo bya Afirika[kyusa | edit source]
Afirika eyogerwako nnyo mu byafaayo era nga amawanga naddala ag'obukiika ddyo galina ebyafaayo ebyenkukunala ebimaze emyaka egisukka mu nkumi ebbiri. Okugeza amasiro g'abassekabaka b'eMisiri abaayitibwanga ba faraawo gakyaliyo na kaakano. Omugga kiyira gumanyiddwa nnyo mu byafaayo era nga ne mu bayibuli gwogerwako. Tujjukira nti jjajjaffe Yiburayimu yawanngangukirako mu Afirika muno ate era ssemazinga ziri bbiri zokka Yezu omwana wa Katonda ze yalinnyako nga emu ku zzo ye Afirika. Anti tujjukira nti nga kabaka Kerode bwe yali ayagala okutta omwana oyo, katonda yalagira kitaawe Yozefu amuddusize e Misiri, wano mu Afirika. Ate ye kabaka omukyala eyakyalirako kabaka Solomooni naye yava ku lukalu lw'Afirika kuno. Mu nsagi zino nga wazzeewo tekinologiya ow'okunoonyereza, abakugu baazuula mu Tanzania obujulizi obukakasa okubaawo kw'abantu ku lukalu luno mu mirembe egy'edda ennyo. Era Afirika yeesinga okuba n'eddungu eddene erikira gonna munsi yonna erya Sahara. Eddungu lino olw'okuba eddene lityo, tewali yeetambaalanga kulisomoka, kubanga buli eyagezangako, yafanga nga tannatuuka gy'alaga. N'olwekyo ebitundu ebiri mu bukiika kkono bw'eddungu lino byasigala nga byeyawudde nnyo ku nsi yonna era tewali yalowooza nti eno eriyo abantu okutuusa abatambuze abeetooloola ensi bwe baazula ebitundu bino nga bayitira ku ssemayanja.


text:
KCCA erabudde ababuulira enjiri ku nguudo nti boolekedde okukwatibwa bavunaanibwe singa tebakomye muze guno gwe balumiriza nti gumenya amateeka.
POLIISI y’e Kinnawattaka - Mbuya mu munisipaali y’e Nakawa ekoze ekikwekweto n’eyoola abavubuka abasukka mu 30 abagambibwa okubeera mu kibinja abeeyita...
Baddereeva beewuunya engeri abakulu mu Gavumenti naddala KCCA gye balagajalidde zzaabu n’ekirowoozo ekirungi Dayirekita wa KCCA Jennifer Musisi Ssemakula...
MINISITA w’ebyenjigiriza, Janet Museveni atuuzizza abagagga abakaayanira ekisaawe ky’e Nakivubo ne kikkaanyizibwako Ham Enterprises ey’omugagga Hamis Kiggundu...
MINISITULE y’ensonga z’omunda mu ggwanga eyagala entambuza n’enteekateeka ya bodaboda okwetooloola eggwanga eddemu yeetegerezebwe era erambikibwe.
Okumanya omulimu guno gufuna, waliwo bagayidi abamu abannyuka n’emitwalo 20 olunaku ssente ezisasulwa kondakita wa takisi wiiki ennamba!.
Bw’otuuka mu Katanga oyinza okwewuunya engeri abantu baayo gye batambuzaamu obulamu kubanga ebintu nga kaabuyonjo, amazzi amayonjo n’ebifo awasuulibwa...
MINISITA wa Kampala Beti Kamya alagidde abakozi b'ekitongole kya KCCA okuwa mangu ab'ekisaawe ky'e Nakivubo pulaani batandike okuzimba.
Loodi Meeya wa Kampala, Ssaalongo Erias Lukwago awawaabidde dayirekita wa Kampala, Jennifer Musisi, Minisita wa Kampala, Beti Kamya n'ekitongole kya KCCA...
Kibadde kizibu nnyo okulaba essimu oba laptop mu mmotoka n’ennemwa okugibba ng’omuntu waakiri mugoberera okutuuka gy’abeera.
06 Jul 2017
06 Jul 2017
06 Jul 2017
06 Jul 2017
06 Jul 2017


text:
ROBERT Kabushenga, akulira kkampuni ya Vision Group efulumya ne Bukedde asabye Palamenti ekole ennongoosereza mu tteeka ly’ebyempuliziganya baggyewo omusolo omupya gwe baateeka ku mikutu gya ttivvi ne leediyo kuba byandireetera emikutu egimu okuggalawo olw’obutakola magoba.
Kabushenga yasinzidde mu kakiiko ka Palamenti akakola ku bya kompyuta ne tekinologiya gye yabadde ayitiddwa ng’akulira Vision Group n’abakulira ebitongole ebivunaanyizibwa ku byempuliziganya okuli; Uganda Institute of Information and Communications Technology ne National Information Techonology Agency (NITA).
Baabadde bayitiddwa akakiiko okuwaayo endowooza yaabwe ku kusaba kwa minisita w’ebyempuliziganya kwe yatwala mu Palamenti ng’ayagala bamuwe obuyinza okuleeta ebiragiro ebisobozesa etteeka okukola nga tamaze kubiyisa mu Palamenti.
Kabushenga yasabye akakiiko nti nga bwe baagala okukola ennongoosereza, bandibadde bakkiriza ne bakyusa mu tteeka, kuba mulimu akawaayiro akalagira okuggya omusolo omupya gwa bitundu bibiri ku buli 100 ku mikutu gya ttivvi ne leediyo.
Yagambye nti mu kiseera kino emikutu gino gisasula layisinsi n’omusolo mu URA.
Yategeezezza nti bwe bagattako okuwooza omusolo ogw’ebitundu ebibiri ku magoba wandyesanga nga giggaddewo olw’obutakola magoba.
Abakulira ebitongole bonna abaayitiddwa baawagidde ekya minisita okuweebwa obuyinza obumukkiriza okuleeta ebiragiro ebiruhhamya etteeka eribeera liyisiddwa.
Baagambye nti kino tebakirinaako buzibu kuba kijja kuleeta obwangu mu nzirukanya y’emirimu. Kyokka ababaka ba Palamenti abatuula ku kakiiko kano akakubirizibwa Maxwell Akora (Maruzi County/Apac) abasinga tebakkaanyizza na ndowooza eno, baagala Minisita ayite mu Palamenti.
Ababaka baategeezezza nti tewali bwetaavu bwa nnongoosereza mu tteeka lya mpuliziganya erya Uganda Communications Act, kuba n’etteeka lye nnyini bukya liyisibwa teriteekebwanga mu nkola.


text:
Kiraabu ya Uganda Revenue Authority eyongedde okwenyweza bw'eyanjudde abazannyi 10 nga yeetegekera sizoni eno etandika nga 19 August.
KCCA FC abaategese ekikopo kya Phillip Omondi Pre Season Tournament, ekimaze ennaku biri e Lugogo be bakoobedde mu mpaka ezeetabiddwamu kiraabu nnya oluvannyuma...
ENKYA ya leero omuzibizi wa KCCA FC ne Uganda Cranes Joseph Ochaya abitaddemu engatto n'ayolekera South Africa okugezesebwa mu kiraabu ya Bid Vest Wits...
LIIGI ya Azam Uganda Premier League etandika nga August 19. Villa y'emu ku ttiimu ennene ezisuubirwa okulwanira ekikopo. BUKEDDE yatuukiridde Pulezidenti...
TIKETI 2,600 ez’okulaba omupiira gw’okufa n’okuwona nga Uganda Cranes ettunka ne Comoros zisaliddwa ebbeeyi.
Gomba Lions bwe bibeera bigere ekimu bamaze dda okukiteeka mu fayinlo y’empaka z’amasaza ga Buganda ey’omwaka guno oluvannyuma lw’okukubira Kyaggwe omwayo...
KIRAABU ya Lweza FC eyonjezza akabuga k’e Kajjansi ne Lweza mwe bava n'ekigendererwa okutumbula obuyonjo mu kitundu kyabwe.
KIRAABU ya Vipers etandise na maanyi okwetegekera liigi ya sizoni ejja bw’etaddewo emipiira gy’omukwano esatu mu bbanga lya nnaku 10 zokka.
ABAWAGIZI ba Ogwanga FC eyatwaliddwa ng’ennafu katono bafe essanyu ttiimu yaabwe bwe yawangudde Lubega FC 4-3 (eza peneti) mu mpaka z'emipiira gy'abakozi...
Vipers SC eyawangula liigi ya Azam omwaka oguwedde efunvubidde kusitukira mu kya Uganda Cup mu fayinolo gy’esamba ne Onduparaka okuva mu Arua ku Lwomukaaga...
11 Jul 2017
11 Jul 2017
11 Jul 2017
11 Jul 2017
11 Jul 2017


text:
Chapter 12
1 Lekobowaamu n'agenda e Sekemu: kubanga Isiraeri yenna baali bazze e Sekemu akumufuula kabaka.
2 Awo olwatuuka Yerobowaamu mutabani wa Nebati bwe Yakiwulira; (kubanga yali akyali mu Misiri gye yali addukidde okuva eri kabaka Sulemaani, era Yerobowaamu n'atuula mu Misiri),
3 ne batuma ne bamuyita; awo Yerobowaamu n'ekibiina kyonna ekya Isiraeri ne bajja ne boogera ne Lekobowaamu nti
4 Kitaawo yafuula ekikoligo kyaffe okuba ekizito: kale nno wewula ggwe okuweereza okuzibu okwa kitaawo n'ekikoligo kye ekizito kye yatuteekako, naffe tulikuweereza.
5 N'abagamba nti Mugende mumale ennaku ssatu nate, mulyoke mujje gye ndi nate. Abantu ne bagenda.
6 Kabaka Lekobowaamu n'ateesa ebigambo n'abakadde abaayimiriranga mu maaso ga Sulemaani kitaawe bwe yali ng'akyali mulamu ng'ayogera nti Magezi ki ge mumpa okubaddamu abantu bano?
7 Ne bamugamba nti Bw'onooyagala okuba omuddu eri abantu bano leero n'oyagala okubaweereza n'obaddamu n'obagamba ebigambo ebirungi, kale bo banaabanga abaddu bo ennaku zonna.
8 Naye n'aleka amagezi g'abakadde ge baamuwa, n'ateesa n'abalenzi abaakulira awamu naye abaayimirira mu maaso ge.
9 N'abagamba nti Magezi ki ge mumpa mmwe tubaddemu abantu bano abaŋŋambye nti Wewula ekikoligo kitaawo kye yatuteekako?
10 Awo abalenzi abaakulira awamu naye ne bamugamba nti Bw'otyo bw'oba ogamba abantu bano abakugambye nti Kitaawo yafuula ekikoligo kyaffe okuba ekizito, naye ggwe kiwewule gye tuli; bw'otyo bw'oba obagamba nti Nasswi wange asinga obunene ekiwato kya kitange.
11 Era nno kubanga kitange yababinika ekikoligo ekizito, nze ndyongera ku kikoligo kyammwe: kitange yabakangavvula na nkoba, naye nze ndibakangavvula na njaba ez'obusagwa.
12 Awo Yerobowaamu n'abantu bonna ne bajja eri Lekobowaamu ku lunaku olw'okusatu, nga kabaka bwe yalagira, ng'ayogera nti Mujjanga gye ndi nate ku lunaku olw'okusatu.
13 Awo kabaka n'addamu abantu n'ebboggo, n'aleka okuteesa kw'abakadde kwe baamuwa;
14 n'abagamba ng'okuteesa kw'abalenzi bwe kwali, ng'ayogera nti Kitange yafuula ekikoligo kyammwe ekizito, naye nze ndyongera ku kikoligo kyammwe: kitange yabakangavvula na nkoba, naye nze ndibakangavvula na njaba ez'obusagwa.
15 Awo kabaka n'atawulira bantu; kubanga kyali kigambo Mukama kye yaleeta anyweeze ekigambo kye Mukama kye yagamba Yerobowaamu mutabani wa Nebati mu mukono gwa Akiya Omusiiro.
16 Awo Isiraeri yenna bwe baalaba nga kabaka tabawulira, abantu ne baddamu kabaka nga boogera nii Mugabo ki gwe tulina mu Dawudi? so tetulina busika mu mutabani wa Yese: mudde mu weema zammwe, ai Isiraeri: labirira nno ennyumba yo ggwe, Dawudi. Awo Isiraeri ne bagenda mu weema zaabwe.
17 Naye abaana ba Isiraeri abaabeera mu bibuga bya Yuda, abo Lekobowaamu n'abafuga.
18 Awo kabaka Lekobowaamu n'atuma Adolamu eyali omukulu w'omusolo; Isiraeri yenna ne bamukasuukirira amayinja n'okufa n'afa. Kabaka n'ayanguwa okulinnya mu ggaali ye okuddukira mu Yerusaalemi.
19 Bwe batyo Isiraeri ne bajeemera ennyumba ya Dawudi ne leero.
20 Awo olwatuuka Isiraeri yenna bwe baawulira nga Yerobowaamu akomyewo, ne batuma ne bamuyita okujja eri ekibiina, ne bamufuula kabaka wa Isiraeri yenna: tewaali eyagoberera ennyumba ya Dawudi wabula ekika kya Yuda kyokka.
21 Awo Lekobowaamu bwe yatuuka e Yerusaalemi, n'akuŋŋaanya ennyumba yonna eya Yuda n'ekika kya Benyamini, abasajja abalonde kasiriivu mu obukumi munaana, abalwanyi, okulwana n'ennyumba ya Isiraeri, okumuddiza nate obwakabaka Lekobowaamu mutabani wa Sulemaani.
22 Naye ekigambo kya Katonda ne kijjira Semaaya omusajja wa Katonda nga kyogera nti
23 Gamba Lekobowaamu mutabani wa Sulemaani kabaka wa Yuda n'ennyumba yonna eya Yuda ne Benyamini n'abantu bonna abalala nti
24 Bw'atyo bw'ayogera Mukama nti Temwambuka so temulwana ne baganda bammwe abaana ba Isiraeri: muddeeyo buli muntu mu nnyumba ye; kubanga ekigambo kino kyava gye ndi. Awo ne bawulira ekigambo kya Mukama ne baddayo ne bagenda ng'ekigambo kya Mukama bwe kyali.
25 Awo Yerobowaamu n'azimba Sekemu mu nsi ey'ensozi eya Efulayimu, n'abeera omwo; n'ava omwo n'azimba Penueri.
26 Yerobowaamu n'ayogerera mu mutima gwe nti Kaakano obwakabaka bunadda eri ennyumba ya Dawudi:
27 abantu bano bwe banaayambukanga okuweerayo ssaddaaka mu nnyumba ya Mukama mu Yerusaalemi, kale omutima gw'abantu bano gulikyukira nate mukama waabwe, Lekobowaamu kabaka wa Yuda; kale balinzita nze, ne baddayo eri Lekobowaamu kabaka wa Yuda.
28 Awo kabaka n'alyoka ateesa ebigambo, n'akola ennyana bbiri za zaabu: n'abagamba nti Kinaabalemanga okwambukanga e Yerusaalemi; laba bakatonda bo, ai Isiraeri, abaakuggya mu nsi y'e Misiri.
29 Naateeka emu mu Beseri ne ginnaayo naagiteeka mu Ddaani.
30 N'ekigambo ekyo ne kiba ekibi: kubanga abantu baagendanga okusinziza mu maaso g'emu nga bagenda e Ddaani.
31 N'azimba ennyumba ez'ebifo ebigulumivu, n'assaawo bakabona ng'abaggya mu bantu bonna abatali ba ku baana ba Leevi.
32 Era Yerobowaamu n'assaawo embaga mu mwezi ogw'omunaana ku lunaku olw'omwezi olw'ekkumi n'ettaano okufaanana embaga eri mu Yuda, n'alinnya eri ekyoto; bw'atyo bwe yakolera mu Beseri ng'awaayo ssaddaaka eri ennyana ze yakola: n'ateeka mu Beseri bakabona b'ebifo ebigulumivu be yassaawo.
33 N'alinnya eri ekyoto kye yali azimbye mu Beseri ku lunaku olw'ekkumi n'ettaano olw'omwezi ogw'omunaana, gwe mwezi gwe yagunja mu mutima gwe ye; n'assaawo embaga eri abaana ba Isiraeri, n'alinnya eri ekyoto okwoteza obubaane.


text:
Bya VIVIEN NAKITENDE
JOYCE Nabbosa Ssebuggwawo, y'omu ku bantu abatono abaalaba ku Kabaka Ronald Muwenda Mutebi II nga muto.
Yanyumizza nti: Okusooka okulaba ku Mulangira Mutebi nali nsoma siniya ku Lubiri SS nga yaakazaalibwa, era namulabira mu Lubiri mu Twekobe enkadde, nnyina omuzaana Sarah Nalule Kisosonkole gye yabeeranga.
Yali mwana mugimu ddala, nga munene era eyeegombesa okulaba n'okusitulamu.
Yalina omukyala eyali amulabirira wamu ne nnyina Sarah, nayagala nnyo okumusitulamu nga bbebi naye tekyasoboka anti Abalangira baabakugiranga nnyo abantu abangi.
Nnyina Sarah Kisosonkole yayagala nnyo omulangira Mutebi nga buli kaseera abeera asituddwa era nga kizibu okumusanga ng'akaaba.
Mu Lubiri nalinayo mikwano gyange Abambjeja b'e Toro okwali; Mable, Bagaya ne Margaret abaabeeranga mu Lubiri, kale nagendangayo buli kaseera okubalabako ne nfuna akakisa akaalabanga ne ku Mulangira Mutebi.
Teyateranga nnyo kulabikalabika mu bantu, nga bamuggyayo bwa lumu, era bwe yakulamu n’atwalibwa e Bugangaizi okusoma, ate bwe baamuggyayo n’atwalibwa e Budo gye yava okugenda e Bungereza okusoma.
Mu Lubiri, omulangira Mutebi baamuwa okulabirrwa okw'enjawulo, nga ne bw’oba mugenyi omanyirawo nti omwana ono si waabulijjo.
Bwe yagenda ebweru, ate era naddamu ne mmusisinkana, nga mbeera wa jjajja wa Mutebi eyayitibwanga Nakazaana.
Omulangira Mutebi yateranga okujja okukyalira ku jjajjaawe ne nziramu okumwota obuliro.
Yali musirise, nga tabeera mu binyumu era ng'alwawo okuvaamu ekigambo, ate kitaawe Muteesa bwe yakisa omukono, Mutebi baatandika okumukugira ebintu bingi olw'ebitiibwa bye yali atuuseemu okuddira kitaawe mu bigere.
Nga tosobola kumusanga mu binyumu, ng'agenda ku mikolo egyo gyokka gy'aba ayitiddwaako mu butongole.
Olw'okuba yafuuka Kabaka ku myaka emito, embeera ze yakula za kikungu ddala era nga yeeyisa kikungu wadde yali akyali muto.”
Tofiri Malokweza Kivumbi, eyali Kaggo w'essaza ly'e Kyaddondo agamba; Mutebi namulabako ng'akyali muto, yali musanyufu era ng'amwenya.
Naddamu okumulaba ng'akomyewo akuze okuva e Bungereza.
Ebiseera we nalabira ku Mutebi, yali bbujje ddala era nga tekinnamanyika nti y’anaabeera Kabaka.
Nalina Kitange omuto eyayitibwanga Kavuma, omu ku baavuganga Muteesa okugenda e Ndaiga okuyigga.
Muteesa yayagalanga nnyo okugenda e Ndaiga okulaga abantu baayo nti abaagala, tabasuuliridde.
Era yasalawo azimbeyo Olubiri n'okuyiggirayo.
Oluusi kitange ono Kavuma bwe yabanga tavuze Muteesa II, ng'atwalayo ebintu ebyakozesebwanga mu kuzimba Olubiri.
Nange oluusi nayitangako mu Lubiri okulaba ku kitange ono, wano we nafunira omukisa okulaba ku Mulangira Mutebi, yali muto nga tannaweza mwaka, ng'ali n'abakyala abaalabiriranga Abalangira n'Abambejja mu Lubiri.
Yalinga Abalangira abalala bonna naye ng'ayagalwa nnyo, we namulabira yali asituddwa omukyala w'omu Lubiri, nga mwana mugimu ate omusanyufu.
Akaliba akendo, okalabira ku mukonda n’Omulangira Mutebi obukulembeze yabutandikirawo ng’akyali muto nga ne kitaawe Muteesa akyalamula.
Bwe yali aweza egy’obukulu mukaaga gyokka, yalagira abasibe ne bateebwa.
Omutaka Tofiri Malokweza abadde Kaggo okutuusa wano jjo ly’abalamu, yaliwo nga kino kikolebwa era ebyaliwo kw’olwo abijjukira nga ebyabaddewo eggulo anti anyumya nti: ‘Omulangira Mutebi namulaba akyali muto, era olumu Kabaka Muteesa yagenda okulambula e Mawogola n’agenda ne Mutebi ng’akyali muto ng’aweza emyaka nga mukaaga.
Nga bali eyo e Mawogola Mutebi yatambulako mu luggya n’alaba abasibe kwe kubuuza nti, “Ate bano bakola ki wano?”
Bwe baamugamba nti abo basibe, ko ye nti, “Lwaki tebabasumulula”?
Kino kyavaako abasibe abo okuteebwa.


text:
Chapter 23
1 Ekibiina kyonna ne kigolokoka, ne kimutwala ewa Piraato.
2 Ne basooka okumuloopa nga bagamba nti Ono twamulaba ng'akyamya eggwanga lyaffe, ng'abagaana okuwa Kayisaali omusolo, ng'ayogera yennyini okuba Kristo, kabaka.
3 Piraato n'amubuuza, ng'agamba nti Ggwe Kabaka w'Abayudaaya? N'amuddamu n'agamba nti Oyogedde.
4 Piraato n'agamba bakabona abakulu n'ebibiina nti Siraba nsonga yonna ku muntu ono.
5 Naye bo ne beeyongera okutayirira nga bagamba nti Asasamaza abantu, ng'ayigiriza mu Buyudaaya bwonna, yasookera Ggaliraaya okutuuka ne wano.
6 Naye Piraato bwe yawulira, n'abuuza oba ng'omuntu oyo Mugaliraaya.
7 Bwe yategeera nga wa mu matwale ga Kerode, n'amuweereza ewa Kerode, kubanga naye yali mu Yerusaalemi mu nnaku ezo.
8 Awo Kerode bwe yalaba Yesu, n'asanyuka nnyo; kubanga okuva edda yayagalanga okumulaba kubanga yawulira ebigambo bye; n'asuubira okulaba ng'akola akabonero.
9 N'amubuuliriza ebigambo bingi, naye ye n'atamuddamu kigambo.
10 Bakabona abakulu n'abawandiisi ne bayimirira ne banyweza nnyo okumuloopa.
11 Awo Kerode ne basserikale ne bamunyooma, ne bamuduulira, ne bamwambaza ekyambalo ekinekaaneka ne bamuzzaayo ewa Piraato.
12 Kerode ne Piraato ne balyoka batabagana ku lunaku olwo; kubanga olubereberye baali bakyawaganye.
13 Piraato n'ayita bakabona abakulu n'abakungu n'abantu,
14 n'abagamba nti Mundeetedde omuntu ono, nti yakyamya abantu; era, laba, nze bwe mmukemererezza mu maaso gammwe, sirabye nsonga ku muntu ono mu ebyo bye mumuloopye;
15 era, newakubadde Kerode, kubanga amuzzizza gye tuli; era, laba, tewali kigambo ky'akoze ekisaanidde okumussisa:
16 kale bwe nnaamala okumubonereza, n'amuta.
17 Era kyamugwaniranga okubateeranga omusibe omu ku mbaga.
18 Naye ne bakaayana bonna wamu, nga bagamba nti Twala ono, otuteere Balaba:
19 ye muntu gwe bassa mu kkomera olw'obujeemu obwali mu kibuga, n'olw'obussi.
20 Piraato n'ayogera nabo nate, ng'ayagala okuta Yesu;
21 naye bo ne boogerera waggulu nga bagamba nti Mukomerere, mukomerere.
22 N'abagamba omulundi ogw'okusatu nti Lwaki, ono akoze kibi ki? Sirabye ku ye nsonga emussa: kale bwe nnaamala okumubonereza, n'amuta.
23 Naye bo ne bamuzitoowerera n'amaloboozi amanene, nga beegayirira okumukomerera. Amaloboozi gaabwe ne gasinga okukola.
24 Piraato n'asalawo ebigambo bye beegayiridde.
25 N'ata oyo eyasuulibwa mu kkomera olw'obujeemu n'obussi gwe bamwegayiridde; naye n'awaayo Yesu okumukola nga bwe baagadde.
26 Awo baali nga bamutwala, ne bakwata Omukuleene Simooni, eyali ava mu kyalo, ne bamutikka emusalaba, okugwetikka ng'ava ennyuma Yesu.
27 Ekibiina kinene ne kimugoberera eky'abantu n'eky'abakazi abaamukaabira, ne bamulirira.
28 Naye Yesu n'abakyukira n'agamba nti Abawala ab'e Yerusaalemi, temukaabira nze, naye mwekaabire mwekka, n'abaana bammwe.
29 Kubanga, laba, ennaku zijja, mwe baligambira nti Balina omukisa abagumba, n'embuto ezitazaala n'amabeere agatayonsa.
30 Ne balyoka batanula okugamba ensozi nti Mutugweko; n'obusozi nti Mutuvuunikire.
31 Kubanga bwe bakola bino ku muti omubisi, ku mukalu kiriba kitya?
32 Era yatwalibwa n'abalala babiri, abaakola obubi, okuttirwa awamu naye.
33 Awo bwe baatuuka mu kifo ekiyitibwa kiwanga, ne bamukomererera awo, na bali abaakola obubi, omu ku mukono ogwa ddyo n'omulala ku gwa kkono.
34 Awo Yesu n'agamba nti Kitange, basonyiwe; kubanga tebamanyi kye bakola. Ne bagabana ebyambalo bye, nga bakuba akalulu.
35 Abantu ne bayimirira nga batunuulira. Abakungu nabo ne bamusekerera nga bagamba nti Yalokolanga balala yeerokole yekka, oba ng'oyo ye Kristo wa Katonda, omulonde we.
36 Basserikale nabo ne bamuduulira nga bajja w'ali, nga bamuwa omwenge omukaatuufu,
37 nga bagamba nti Oba nga ggwe Kabaka w'Abayudaaya, weerokole wekka.
38 Ne wabaawo n'ebbaluwa waggulu we nti ONO YE KABAKA W’ABAYUDAAYA.
39 Omu ku abo abaakola obubi abaawanikibwa n'amuvuma ng’agamba nti Si ggwe Kristo? Weerokole wekka naffe.
40 Naye ow'okubiri n'addamu n'amunenya, n’agamba nti N'okutya totya Katonda, kubanga oli ku kibonerezo kye kimu naye?
41 Era ffe twalangibwa nsonga; kubanga ebisaanidde bye twakola bye tusasulibbwa: naye ono takolanga kigambo ekitasaana.
42 N'agamba nti Yesu, onjijukiranga bw'olijjira mu bwakabaka bwo.
43 Yesu n'amugamba nti Mazima nkugamba nti Leero onooba nange mu Lusuku lwa Katonda.
44 Awo obudde bwali butuuse essaawa nga mukaaga, ne waba ekizikiza ku nsi yonna okutuusa essaawa mwenda,
45 enjuba obutayaka: n'eggigi ery'omu yeekaalu ne liyulikamu wakati.
46 Awo Yesu n’ayogera n'eddoboozi ddene, n'agamba nti Kitange, nteeka omwoyo gwange mu mikono gyo: bwe yamala okwogera ekyo, n'awaayo obulamu.
47 Awo omwami w'ekitongole bwe yalaba ekibaddewo, n'atendereza Katonda, ng'agamba nti Mazima ono abadde muntu mutuukirivu.
48 N'ebibiina byonna ebyali bikuŋŋaanye okwerolera, bwe baalaba ebibaddewo ne baddayo nga beekuba mu bifuba.
49 Ne mikwano gye gyonna, n'abakazi abaava naye e Ggaliraaya, ne bayimirira wala nga balaba ebyo.
50 Kale laba, omuntu erinnya lye Yusufu, eyali omukungu, omuntu omulungi era omutuukirivu
51 oyo teyassa kimu mu kuteesa kwabwe newakubadde mu kikolwa kyabwe, ow'e Alimasaya, ekibuga ky'Abayudaaya, eyali alindirira obwakabaka bwa Katonda:
52 oyo n'agenda ewa Piraato, n'asaba omulambo gwa Yesu.
53 N'aguwanula n'aguzinga mu lugoye olwa bafuta, n'amussa mu ntaana eyabajjibwa mu jjinja, omutateekebwanga muntu.
54 Kale lwali lunaku lwa Kuteekateeka, essabbiiti ng'eneebaako enkya.
55 N'abakazi be yava nabo e Ggaliraaya, ne bagoberera, ne balaba entaana, n'omulambo gwe bwe gwateekebwa.
56 Ne bakomawo, ne bategeka eby'akaloosa n'amafuta ag'omugavu. Ne ku lunaku olwa ssabbiiti ne bawummula ng'etteeka bwe liri.


text:
Chapter 37
1 Bezaaleeri n'akola essanduuko ey'omuti gwa sita: obuwanvu bwayo bwali emikono ebiri n'ekitundu, n'obugazi bwayo omukono gumu n'ekitundu, n'obugulumivu bwayo omukono gumu n'ekitundu:
2 n'agibikkako zaabu ennungi munda ne kungulu, n'agikolera engule eya zaabu okwetooloola.
3 N'agifumbira empeta nnya eza zaabu, mu magulu gaayo ana; empeta bbiri ku lubiriizi lwayo olumu, n'empeta bbiri ku lubiriizi lwayo olw'okubiri.
4 N'akola emisituliro egy'omuti gwa sita, n'agibikkako zaabu.
5 N'ayingiza emisituliro mu mpeta ku mbiriizi ez'essanduuko, okusitula essanduuko.
6 N'akola entebe ey'okusaasira eya zaabu ennungi: obuwanvu bwayo emikono ebiri n'ekitundu, n'obugazi bwayo omukono gumu n'ekitundu.
7 N'akola bakerubi babiri aba zaabu; yabakola n'eyaweesebwa, ku nsonda bbiri ez'entebe ey'okusaasira;
8 kerubi omu ku nsonda eyo, ne kerubi omu ku nsonda eyo: yakola bakerubi mu kitundu eky'entebe ey'okusaasira ku nsonda zaayo ebbiri.
9 Ne bakerubi baagolola ebiwaawaatiro byabwe waggulu, nga bayanjaaza ku ntebe ey'okusaasira ebiwaawaatiro byabwe, nga balabagana amaaso gaabwe; amaaso ga bakerubi baatunuulira entebe ey'okusaasira.
10 N'akola emmeeza ey'omuti gwa sita: obuwanvu bwayo emikono ebiri, n'obugazi bwayo omukono gumu, n'obugulumivu bwayo omukono gumu n'ekitundu:
11 n'agibikkako zaabu ennungi, n'agikolako engule eya zaabu okwetooloola.
12 N'agikolako olukugiro olw'oluta okwetooloola, n'alukolera olukugiro lwayo engule eya zaabu okwetooloola.
13 N'agifumbira empeta nnya eza zaabu, n'ateeka empeta ku nsonda ennya eziri ku magulu gaayo ana.
14 Kumpi n'olukugiro we zaali empeta, ebifo eby'emisituliro gisitulenga emmeeza.
15 N'akola emisituliro egy'omuti gwa sita, n'agibikkako zaabu, okusitulanga emmeeza.
16 N'akola ebintu ebyabeeranga ku mmeeza, essowaani zaayo, n'ebijiiko byayo, n'ebibya byayo, n'ensuwa zaayo, okufuka nabyo, ne zaabu ennungi.
17 N'akola ekikondo ekya zaabu ennungi: yakola ekikondo n'eyaweesebwa, entobo yaakyo, n'omukonda gwakyo; ebikompe byakyo, n'emitwe gyakyo, n'ebimuli byakyo byali bya zaabu emu nakyo:
18 era amatabi mukaaga gaava ku mbiriizi zaakyo; amatabi asatu ag'ekikondo gaava ku lubiriizi lwakyo olumu, n'amatabi asatu eg'ekikondo gaava ku lubiriizi lwakyo olw'okubiri:
19 ebikompe bisatu ebifaanana ng'ebimuli bya kaluwa mu ttabi limu, omutwe n'ekimuli; n'ebikompe bisatu ebifaanana ng'ebimuli bya kaluwa mu ttabi ery'okubiri, omutwe n'ekimuli: bwe kityo mu matabi mukaaga agaava ku kikondo.
20 Ne mu kikondo mwalimu ebikompe bina ebifaanana ng'ebimuli bya kaluwa, emitwe gyabyo n'ebimuli byabyo:
21 n'omutwe gwali wansi w'amatabi abiri aga zaabu emu nagwo, n'omutwe wansi w'amatabi abiri aga zaabu emu nagwo, n'omutwe wansi w'amatabi abiri aga zaabu emu nagwo, mu matabi omukaaga agaakivaako.
22 Emitwe gyabyo n'amatabi gaabyo byali bya zaabu emu nakyo: kyonna kyali mulimu muweese ogumu ogwa zaabu ennungi.
23 N'akola eby'ettabaaza byakyo, omusanvu, ne makansi waakyo, n'essowaani zaakyo ez'ebisiriiza, ne zaabu ennungi.
24 Yakikola ne ttalanta eya zaabu ennungi, n'ebintu byakyo byonna.
25 N'akola ekyoto eky'okwoterezangako obubaane eky'omuti gwa sita : obuwanvu bwakyo bwali mukono, n'obugazi bwakyo mukono, okwenkanankana enjuyi zonna; n'obugulumivu bwakyo bwali emikono ebiri; amayembe gaakyo gaali ga muti gumu nakyo.
26 N'akibikkako zaabu ennungi, waggulu waakyo, n'enjuyi zaakyo okwetooloola, n'amayembe gaakyo: n'akikolako engule eya zaabu okwetooloola.
27 N'akikolako empeta bbiri eza zaabu wansi w'engule yaakyo, mu mbiriizi zaakyo zombi, ku njuyi zaakyo zombi, okuba ebifo eby'emisituliro okukisitulirangako.
28 N'akola emisituliro n'omuti gwa sita, n'agibikkako zaabu.
29 N'akola amafuta amatukuvu ag'okufukangako, n'obubaane obulongoofu obw'ebyakaloosa ebiwoomerevu, ng'amagezi ag'omukozi w'omugavu bwe gali.


text:
Essuula 2
1 Omuntu ow'omu nnyumba ya Levi n’agenda n'awasa muwala wa Levi.
2 Omukazi n'aba olubuto n’azaala omwana wa bulenzi: naye bwe yamulaba nga mulungi, n'amukwekera emyezi esatu.
3 Awo bw'ataayinza kwongera kumukweka, n'amukolera ekibaya eky’ebitoogo, n'akisiiga ebitosi n’envumbo; omwana n'amuteeka munda; n'akiteeka mu kitoogo ku lubalama lw'omugga.
4 Mwannyinna n’ayimirira wala amanye ekinaamubeerako.
5 Muwala wa Falaawo n’aserengeta okunaaba ku mugga; abazaana be ne batambula ku lubalama lw’omugga; n'alaba ekibaya mu kitoogo, n'atuma omuzaana we okukireeta.
6 n'akisumulula, n'alaba omwana: laba, omwana n'akaaba; n'amusaasira, n'ayogera nti Ono ye munne w'abaana ba Baebbulaniya.
7 Awo mwannyina n'amugamba omuwala wa Falaawo nti ŋŋende nkuyitire omulezi mu bakazi Abaebbulaniya akuyonseze omwana?
8 Muwala wa Falaawo n'amugamba nti Kale. Omuwala n'agenda n'amuyita nnyina w'omwana.
9 Muwala wa Falaawo n'amugamba nti Twala omwana ono omunnyonseze, nange ndikuwa empeera yo. Omukazi n'atwala omwana, n'amuyonsa.
10 Omwana n'akula, n'amuleetera muwala wa Falaawo, n'afuuka omwana we. N'amutuuma erinnya lye Musa, n'ayogera nti Kubanga namuggya mu mazzi.
11 Awo olwatuuka mu nnaku ziri, ng'amaze okukula Musa, n'abajjira baganda be n'alaba emigugu gyabwe: n'alaba omuntu Omumisiri ng'akuba omuntu Omwebbulaniya, ow'omu baganda be.
12 N'amagamaga eruuyi n'eruuyi n'alaba nga tewali muntu, n'alyoka amukuba Omumisiri, n'amukweka mu musenyu.
13 Awo ku lunaku olw'okubiri n'avaayo, laba, abasajja babiri ab'omu Baebbulaniya ne balwana: n'amugamba oli eyakola obubi nti Kiki ekikubizza munno.
14 N'ayogera nti Ani eyakuwa obukulu n'okutulamula ffe? Oyagala kunzita nze nga bwe watta Omumisiri? Musa n'atya n'ayogera nti Mazima ekigambo kino kimanyise.
15 Awo Falaawo bwe yawulira ekigambo ekyo, n'ayagala okumutta Musa. Naye Musa n'adduka mu maaso ga Falaawo, n'atuula mu nsi ya Midiyaani: n'atuula wansi okumpi n'oluzzi.
16 Ne kabona ow'e Midiyaani yalina abawala musanvu: ne bajja ne basena amazzi, ne bajjuza ebyesero ne bazinywesa endiga za kitaabwe.
17 Abasumba ne bajja ne babagoba: naye Musa n'agolokoka n'abayamba, n'anywesa ekisibo kyabwe.
18 Bwe bajja eri Leweri kitaabwe, n'ayogera nti Nga muzze mangu leero?
19 Ne boogera nti Omuntu Omumisiri yatuwonyezza mu mikono gy'abasumba, nate n'atusenera amazzi, n'anywesa ekisibo.
20 N'abagamba bawala be nti Ali luuyi wa? Kiki ekibalesezza omuntu oyo? Mumuyite alye emmere.
21 Musa n'akkiriza okutuula n'omuntu oyo: n'amuwa Musa muwala we Zipola.
22 N'azaala omwana ow'obulenzi, n'amutuuma erinnya lye Gerusomu: kubanga yagamba nti Nali mugenyi mu nsi etali yange.
23 Awo ennaku ziri bwe zaayitawo ennyingi, kabaka w'e Misiri n'afa: abaana ba Isiraeri ne basinda ku lw'obuddu bwabwe, ne bakaaba, n'okukaaba kwabwe ne kulinnya eri Katonda ku lw'obuddu bwabwe.
24 Katonda n'awulira okusinda kwabwe, Katonda n'ajjukira endagaano ye gye yalagaana ne Ibulayimu ne Isaaka ne Yakobo.
25 Katonda n'alaba abaana ba Isiraeri, Katonda n'abalowooza.


text:
Ekigambo kya Ruhanga Ekivunwirwe Gye Ekiine n’Amagara
“Ekigambo kya Ruhanga kiine amagara.”
EKYESHONGORO: 37, 43
1. (a) Ruhanga akaha Adamu bujunaanizibwa ki? (b) Abaheereza ba Ruhanga batwire nibakoresa bata obushoboorozi bw’okugamba?
YEHOVA RUHANGA akaha abantu ekiconco ky’okugamba. Bwanyima y’okuta Adamu omu musiri ogwahindukire eka ye, akamuha obujunaanizibwa bw’okweta enyamaishwa amaziina arikukoresa orurimi oru yaabaire naagamba. Adamu akakoresa oburyo n’okwetegyereza kwe yaaha buri nyamaishwa eiziina erigishemereire. (Kut. 2:19, 20) Kuruga obwo, abaheereza ba Ruhanga batwire nibakoresa obushoboorozi bw’okugamba kuhimbisa Yehova n’okugambira abandi ekigyendererwa kye. Obunaku obu, omuringo mukuru gw’okutunguura okuramya okw’amazima n’okuvunuura Baibuli kugita omu ndimi ezindi.
2. (a) Akakiiko k’Okuvunuura New World Bible kakakuratira misingye ki omu kugivunuura? (b) Nituza kushwijuma ki omu kicweka eki?
2 Hariho envunuura za Baibuli nyingi, kwonka nizitaana omu ku zirikuvunuura ebihandiiko eby’okubanza. Omu myaka ya 1940, Akakiiko k’Okuvunuura New World Bible kakataho emisingye y’okuvunuura etwire neekuratirwa omu ndimi ezirikurenga 130. Niyo egi: (1) Okweza eiziina rya Ruhanga ririkugarurwa omu mwanya gwaryo omu Byahandiikirwe. (Shoma Matayo 6:9.) (2) Okuvunuura obutumwa bw’okubanza obu Ruhanga yaahandiikiise nk’oku buri kyaba nikibaasika, nari okuvunuura amakuru g’ebigambo kyaba kitarikubaasika kuvunuura ebigambo nk’oku biri. (3) Okukoresa orurimi orworobi kwetegyereza orurikureetera omuntu kwenda kushoma Baibuli. * (Shoma Nehemia 8:8, 12.) Ka tureebe oku emisingye egi yaagyendeirweho omu kuvunuura New World Translation eya 2013 ehindwirwemu n’envunuura ezitari z’Orungyereza.
OKUHA EKITIINISA EIZIINA RYA RUHANGA
3, 4. (a) Ni bihandiiko ki ebya ira ebirimu eiziina rya Ruhanga omu nyuguta ina ez’Oruheburaayo? (b) Abavunuuzi baingi ba Baibuli bakozire ki aha bikwatiraine n’eiziina rya Ruhanga?
3 Abo abarikushwijuma ebihandiiko ebya ira eby’Oruheburaayo, nk’emizingo eya ira, nibatangaara okureeba ngu eiziina rya Ruhanga omu nyuguta ina ez’Oruheburaayo ririmu emirundi mingi. Tiriri mu bihandiiko by’Oruheburaayo ebya ira byonka, beitu n’omu bihandiiko bimwe eby’Orugriika eby’omu kyasha kya kabiri Yesu atakazairwe kuhika omu kyasha ky’okubanza Yesu aherize kuzaarwa.
4 N’obu haraabe hariho obuhame oburikworeka ngu eiziina rya Ruhanga riri omu Baibuli, abavunuuzi baingi nibanga kurikoresa omu nvunuura zaabo enyingi. Bwanyima y’emyaka ebiri New World Translation of the Christian Greek Scriptures eherize kushohozibwa omuri 1950, Revised Standard Version nayo ekateerwa. Omu nvunuura egi tiharimu eiziina rya Ruhanga, ekirikworeka ngu ekahindura engyenderwaho ya American Standard Version eyaashohoziibwe 1901. Ahabw’enki? Enturukiriro y’envunuura egyo neegira eti: “Okukoresa eiziina ryenyine erya Ruhanga omwe wenka . . . okutwarira hamwe tikihikire omu kwikiriza kwona okw’Ekanisa Enkuristaayo.” Abavunuuzi baingi ab’Orungyereza n’ab’endimi ezindi abaakuratsireho bakakuratira eky’okureeberaho eki.
5. Ahabw’enki ni kikuru okukoresa eiziina rya Ruhanga omu kuvunuura Baibuli?
5 Mbwenu shi kiine enshonga abavunuuzi baata eiziina rya Ruhanga omu nvunuura zaabo nari bakariihamu? Omuvunuuzi murungi ashemereire kumanya ekigyendererwa ky’omuhandiiki, kandi abavunuuzi abarikumanya ekyo nibacwamu gye. Emishororongo mingi ya Baibuli neeyoreka ngu eiziina rya Ruhanga ni rikuru kandi ngu rishemereire n’okwezibwa. (Kur. 3:15; Zab. 83:18; 148:13; Isa. 42:8; 43:10; Yoh. 17:6, 26; Byak. 15:14) Yehova Ruhanga owaahandiikiise Baibuli akahwera abaagihandiikire kukoresa eiziina rye batarikutiina. (Shoma Ezekieli 38:23.) Okwiha eiziina rya Ruhanga omu Baibuli eririkushangwa emirundi mingi omu bihandiiko ebya ira, nikyoreka okutaha kitiinisa Owaagihandiikiise.
6. Ahabw’enki omu New World Translation hongyeirwemu eiziina rya Ruhanga emirundi endiijo mukaaga?
6 Obuhame oburikworeka ngu eiziina rya Ruhanga riine kurekwa omu Baibuli nibweyongyera kukanya. Omu New World Translation eya 2013 ehindwirwemu, eiziina rya Ruhanga ririmu emirundi 7,216, ekirikumanyisa ngu rikongyerwamu emirundi 6 kukira aha nvunuura eya 1984. Emirundi etaano ahari egyo neeshangwa omu 1 Samueli 2:25; 6:3; 10:26; 23:14, 16. Eiziina rya Ruhanga rikongyerwa omu Baibuli ey’Orungyereza emirundi egi, bwanyima y’okushwijuma gye emizingo eya ira, eyaabandiize ebihandiiko by’Oruheburaayo emyaka nka 1000 enyima. Kandi eiziina rya Ruhanga rikateebwa n’omu Abaramuzi 19:18 ahabw’okushwijuma ebihandiiko ebindi ebya ira.
7, 8. Okugira ngu Ruhanga “naahikiiriza kyona eki arikwenda” ni kikuru kita?
7 Aha Bakristaayo ab’amazima, eiziina rya Ruhanga riine amakuru maingi. Ebyongyeirweho omu New World Translation eya 2013, nibishoboorora enshonga egi. Akakiiko k’Okuvunuura New World Bible nikamanya ngu eiziina rya Ruhanga ririmu ekigambo ky’Oruheburaayo ha·wah,’ ekirikumanyisa ngu “naahikiiriza kyona eki arikwenda.” * Ebitabo byaitu enyima bibaire nibikwatanisa amakuru aga n’ebiri omu Okuruga 3:14, aharikugira ngu: “Ndi MBAHO.” Eki nikyo kyareeteire kuhandiika ebiri omu nvunuura eya 1984 ebirikugira ngu “naaba kyona eki arikwenda kuhikiiriza ebiraganiso.” * Kwonka, omu Appendix A4 eya Baibuli eya 2013 ehindwirwemu nihashoboorora hati: “N’obu eiziina Yehova riraabe ririmu amakuru ago, tiririkumanyisa eki arikucwamu kuba kyonka. Beitu amakuru gaaryo nigatwariramu n’eki arikubaasisa kubaho aha bikwatiraine n’ebyahangirwe bye n’okuhikiiriza ekigyendererwa kye.”
8 Yehova naareetera ebyahangirwe bye kuba kyona eki arikwenda. Kuhikaana nʼamakuru gʼeiziina eri, Ruhanga akareetera Noa kuba omwombeki w’emeeri, Bezaleeli kuba omunyamwoga rurangaanwa, Gideoni kuba omurwani rugambwa, kandi Paulo kuba entumwa omu mahanga. Eego, eiziina rya Ruhanga riine amakuru maingi munonga aha baheereza be. Akakiiko ak’Okuvunuura New World Bible kakaba katarikubaasa kwehuzya obukuru bw’eiziina rya Ruhanga karikuriiha omu Baibuli.
9. Ahabw’enki habaireho ekyetengo ky’okuvunuura Baibuli omu ndimi ezindi?
9 Envunuura za New World omu ndimi ezirikurenga 130, niziha eiziina rya Ruhanga ekitiinisa zirikurigarura ahu rishemereire kuba riri. (Mal. 3:16) Okutaana n’ekyo, abavunuuzi ba Baibuli abaingi baine omuze gw’okwiha eiziina rya Ruhanga omu Baibuli zaabo, barikurihaanisa n’ebitiinisa nka “Mukama” nari obumwe amaziina ga baaruhanga baabo. Egi niyo nshonga nkuru ahabw’enki Akakiiko Akareeberezi ak’Abajurizi ba Yehova kareebire ngu hariho ekyetengo ky’amaani eky’okuhitsya aha bantu baingi Baibuli erikuha eiziina rya Ruhanga ekitiinisa.
ENVUNUURA NUNGI ERIKWETEGYEREZIBWA
10, 11. Abavunuuzi abarikuvunuura Baibuli eya New World Translation omu ndimi ezindi nibatunga buremeezi ki?
10 Hakabaho oburemeezi bwingi omu kuvunuura Baibuli omu ndimi nyingi. Nk’eky’okureeberaho, enyima, New World Translation ey’Orungyereza ekakuratira Baibuli ezindi ez’Orungyereza ezirikukoresa ekigambo ky’Oruheburaayo “Sheol” omu byahandiikirwe nk’Omubuurizi 9:10. Omushororongo ogwo gukaba nigugira guti: ‘Sheʹol ei oriza tihabayo murimo, nari enaama, nari okumanya n’obu bwakuba obwengye.’ Abavunuuzi b’envunuura nyingi ezitari z’Orungyereza bakatunga oburemeezi obu: Ekigambo “Sheol” tikirikumanywa abashomi baingi, tikiri mu kashoboorozi, kandi nikishushana n’omwanya gw’ekicweka. Bakaikirizibwa kuvunuura amakuru g’ekigambo “Sheol” n’eky’Orugriika “Hades” barikubyeta “Ekituuro.”
11 Omu ndimi ezimwe, okuvunuura ekigambo ky’Oruheburaayo neʹphesh n’eky’Orugriika psy·khe kuhikaana n’eky’Orungyereza “soul” kikareetaho okubuzabuzibwa. Ahabw’enki? Ahakuba ebigambo ebi barikukoresa kuvunuura ekigambo “soul” nibibaasa kumanyisa ngu “soul” n’ekicweka ky’omuntu ekitaine mubiri. Eki nikibaasa kureetaho emiteekateekyere egwire ngu “soul” n’ekintu ekiri nk’omuzimu beitu atari muntu wenyine. N’ahabw’ekyo, abavunuuzi bakaikirizibwa kuvunuura ekigambo “soul” kurugiirira aha kiriyo nikigambwaho, kuhikaana n’amakuru agari omu byongyeirweho omu New World Translation of the Holy Scriptures
12. Ni mpindahinduka ki ezaakozirwe omu New World Translation eya 2013?
12 Ebibuuzo ebi abavunuuzi baabuurize bikooreka ngu n’omu Rungyereza ebigambo ebyo nibibaasa kuba bitarikwetegyerezibwa. N’ahabw’ekyo omu Kwamwenda 2007, Akakiiko Akareeberezi kakaikiriza ebyahandiikirwe ey’Orungyereza bihindurwemu. Enkumi n’enkumi z’ebibuuzo kuruga omu bavunuuzi ba Baibuli bikashwijumwa omu kukora empindahinduka ezi. Ebigambo by’Orungyereza ebihangwire bikahindurwa, kandi bakakoresa ebigambo ebyorobi kwetegyereza. Okugyendera aha mpindahinduka ezi ab’endimi ezindi baabaire baakozire, ‘kikatyaza’ ebyahandiikirwe eby’Orungyereza.
OKWOREKA OKUSIIMA
13. Abantu nibatwara bata envunuura ya Baibuli eya 2013 ehindwiremu?
13 New World Translation ehindwirwemu ekwatsire eta aha bantu? Abantu niboohereza enkumi n’enkumi z’ebaruha ez’okusiima aha ofiisi enkuru ey’Abajurizi ba Yehova Brooklyn. Ebigambo bya munyaanyazi-itwe omwe nibijwekyera eby’abantu baingi, akagira ati: “Baibuli ni nk’ebokisi eijwire amahunde. Okushoma ebigambo bya Yehova omu muringo ogurikwetegyerezibwa gye, orikukoresa envunuura eya 2013 ehindwirwemu, nikubaasa kugyeragyeranisibwa n’okushwijuma buri eihunde, okasiima oku ririkureebeka, erangi yaaryo, n’oburungi bwaryo. Ebyahandiikirwe ebiri omu rurimi orworobi bimpwereire kwetegyereza gye Yehova, ori nka tata orikuba ambumbatiire omu mikono ye arikunshomera ebigambo bye ebirikuhuumuriza.”
14, 15. New World Translation ebaire eta ey’omugasho omu ndimi ezindi ezitari Rungyereza?
14 New World Translation ey’Orungyereza tiyo yonka erikukwata aha bantu. Omugurusi kuruga Sofia, omuri Bulgaria, akagamba aha nvunuura y’orurimi rwa Bulgaria ati: “Nshomire Baibuli kumara emyaka mingi, kwonka tinkatungaga envunuura ya Baibuli eyorobi kwetegyereza kandi erikuhika aha mutima nk’egi.” Nikyo kimwe na munyaanyazi-itwe kuruga Albania, ku yaatungire Baibuli yoona eya New World Translation omu rurimi rwabo, akagira ati: “Ekigambo kya Ruhanga ka nikihurirwa gye omu rurimi rwa Albania! Ka n’omugisha gw’amaani Yehova kugamba naitwe omu rurimi rwaitu!”
15 Omu mahanga maingi, Baibuli nizigura esente nyingi kandi tizirikukira kureebeka, n’ahabw’ekyo okutunga Baibuli n’omugisha gw’amaani. Amakuru kuruga Rwanda nigagira gati: “Kumara obwire, abantu baingi abu ab’eishe-emwe barikwegyesa Baibuli bakaba batarikutunguuka ahabw’okugira ngu tibaine Baibuli. Bakaba bataine sente z’okubaasa kugura Baibuli omu makanisa. Kandi bakaba batarikubaasa kwetegyereza gye emishororongo emwe, ekyabareeteire kutatunguuka.” Ebintu bikahinduka ku baatungire New World Translation omu rurimi rwabo. Eka emwe omuri Rwanda erimu eminyeeto ena ekagira eti: “Buzima nitusiima Yehova n’omwambari omwesigwa kandi ow’obwengye ahabw’okutuha Baibuli. Turi abooro kandi titwine sente z’okugurira buri omwe Baibuli omu ka yaitu. Kwonka hati buri omwe ahariitwe aine Baibuli eye. Kubaasa kworeka ngu nitusiima Yehova, nitushoma Baibuli nk’eka buri izooba.”
16, 17. (a) Yehova naayendeza ki abaheereza be? (b) Tushemereire kumariirira kukora ki?
16 Omu bwire oburikwija, New World Translation ehindwirwemu neija kuba eriho omu ndimi nyingi. Sitaane naateeraho kuremesa omurimo ogu, kwonka twine amatsiko ngu Yehova naayenda ngu abantu be boona bamuhurikize yaaba naagamba nabo omu rurimi oru barikwetegyereza gye. (Shoma Isaaya 30:21.) Obwire nibwija kuhika obu okumanya Yehova ‘kuraabuge ensi yoona, nk’oku amaizi gabuga hoona omu nyanja.’
17 Ka tumariirire kukoresa gye buri kiconco kuruga ahari Yehova, otwariiremu n’envunuura egi erikuha eiziina rye ekitiinisa. Ikiriza agambe naiwe buri izooba kurabira omu Kigambo kye. Okubaasa kwe okutaine bugarukiro nikumubaasisa kuhurikiza gye okushaba kwaitu. Okuhurizana omu muringo nk’ogu nikiija kutuhwera kwongyera kumanya gye Yehova, obwo rukundo ei tumwiniire erikweyongyera kuhama.
^ kacw. 2 Reeba Appendix A1 omu New World Translation ehindwirwemu n’ekicweka “Noobaasa Kutoorana Ota Envunuura ya Baibuli Enungi?” omu Watchtower ey’Okwakataano 1, 2008.
^ kacw. 7 Ebitabo by’abacondooza ebimwe birimu enyetegyereza egi, n’obu abacondooza boona baraabe batarikwikirizana.
^ kacw. 7 Reeba New World Translation of the Holy Scriptures


text:
Chapter 10
1 Emmeeme yange enyiye obulamu bwange; Naafukumula okwemulugunya kwange; Naayogeza kkabyo lya mmeeme Yange.
2 Naagamba Katonda nti Tonsalira musango okunsinga; Ntegeeza kyova owakana nange.
3 Okiyita kirungi ggwe okujooga, Okunyooma omulimu gw'engalo zo, N'oyakira okuteesa kw'ababi?
4 Olina amaaso ag'omubiri, Oba ggwe olaba ng'abantu bwe balaba?
5 Ennaku zo ziriŋŋanga ennaku ez'abantu, Oba emyaka gyo ng'ennaku ez'abantu,
6 N'okubuuza n'obuuza obutali butuukirivu bwange, N'onoonya okwonoona kwange,
7 Newakubadde ng'omanyi nga ssiri mubi; So tewali ayinza okuwonya mu mukono gwo?
8 Emikono gyo gye gyammumba, gye gyankola Wamu eruuyi n'eruuyi; naye onzikiriza.
9 Nkwegayiridde, jjukira nga wammumba ng'ettaka; Era olinziza nate mu nfuufu?
10 Tonzituludde ng'amata, N'onkwasa ng'amata amakalu?
11 Wannyambaza eddiba n'omubiri, Era wangatta wamu n'amagumba n'ebinywa.
12 Wampa obulamu n'okuganja, N'okujja kwo gye ndi kwe kwakuuma omwoyo gwange.
13 Era naye wakisa ebyo mu mutima gwo; Mmanyi ng'ekyo kiri naawe:
14 Bwe nnyonoona, kale oneetegereza, So tolinziyako butali butuukirivu bwange.
15 Bwe mba omubi, nga zinsanze; Era bwe mba omutuukirivu, era naye siriyimusa mutwe gwange; Nga nswazibwa nnyo Era nga ntunuulira ennaku ze ndaba.
16 Era omutwe gwange bwe gwegulumiza, onjigganya ng'empologoma: Era nate weeraga ow'ekitalo gye ndi.
17 Okomyawo buggya abajulirwa bo eri nze, N'onnyongerako okunyiiga kwo; Ebikyukakyuka n'obulwa biri nange.
18 Kale kiki ekyakunziyisa mu lubuto? Nanditadde omukka, so tewandibaddewo liiso eryandindabye:
19 Nandibadde ng'atabangawo; Nandisituliddwa okuva mu lubuto okuntwala mu ntaana.
20 Ennaku zange si ntono? Kale lekera awo, Ondeke nsanyusibweko katono,
21 Nga sinnagenda eyo gye ssiivenga kukomawo, Ye nsi ey'ekizikiza n'ey'ekisiikirize eky'okufa;
22 Ensi ey'ekizikiza ekikutte, ng'ekizikiza kyennyini bwe kiri; Ensi ey'ekisiikirize eky'okufa awatali kuteekateeka, Era omusana gwayo guliŋŋanga ekizikiza.


text:
Eggulo ku Lwokuna, Omumbejja Namikka yasuze Luzira oluvannyuma lw’okukwatibwa n’atwalibwa mu kkooti nga bamuvunaana okulemwa okusasula ensimbi ze yaggya ku bantu be yaguza ettaka ery’empewo.
Bawannyondo ba kkooti aba Waka Associates baakutte Nnaalinnya Beatrice Namikka ku Lwokuna nga beesigama ku kiragiro kya kkooti.
Namikka ye Nnaalinnya w’Amasiro g’e Kasubi. Nga May 11, 2017 Kkooti Enkulu yayisizza ekiragiro ekikwata Namikka we bamusanze wonna era kino bawannyondo ba kkooti kye baakozesezza okumuvumbagira n’atwalibwa mu kkooti amangu ago era n’asindikibwa e Luzira gye yasuze ekiro ekyakeesezza Olwokutaano.
Ab'olulyo Olulangira bakadde kusala mpenda okulaba ng'ayimbulwa
Ku makya ga leero ku Lwokutaano, aboolulyo Olulangira n’emikwano gye baakedde kusala mpenda ziggyayo Namikka mu kkomera aleme kusulayo kiro kirala, kyokka tebyabadde byangu.
Ng’asindikibwa e Luzira, kkooti yamulagidde okusasula obukadde 27 ezimubanjibwa abakyala babiri; Juilet Namiiro ne Faridah Kinene be yaggyako ssente ng’abaguza ettaka eryazuulwa oluvannyuma nti teryali lirye.
Namiiro ne Kinene baddukira mu kkooti nga bagamba nti Namikka baamuwa obukadde 24 ng’abaguzizza ettaka yiika emu ku kyalo Katadde mu Wakiso ku poloti 17 Block 94 mu Kyaddondo.
Namiiro yagambye nti bino byaliwo nga January 5, 2016 era ssente baazimusasulira mu Masiro e Kasubi n’akola nabo endagaano ebaguza nga waliwo n’Omulangira Namugala Mawanda naye eyateekako omukono ng’omujulizi wabula baakizuula oluvannyuma nti ettaka si lya Namikka lya ssenga we, kwe kudda ewa Namikka abaddize ssente zaabwe.
Namiiro yagambye nti Namikka abazunzizza ebbanga ddene era kkooti yasooka n’eyisa ekiragiro ekimukwata mu April w’omwaka guno wabula ne kiggwaako ng’akyabalemye okukwata, ne baddayo ne bafuna ekirala ekyafulumiziddwa nga May 11 2017 nga we basinzidde okumukwata n’atwalibwa mu kkooti.


text:
Chapter 6
1 Awo Yobu n'addamu n'ayogera nti
2 Singa okweraliikirira kwange kupimiddwa, N'ennaku zange singa ziteekeddwa mu minzaani wamu!
3 Kubanga kaakano zandisinze obuzito omusenyu ogw'ennyanja: Ebigambo byange kye bivudde bibeera eby'okwanguyiriza.
4 Kubanga obusaale bw'Omuyinza w'ebintu byonna buli munda yange, N'obusagwa bwabwo omwoyo gwange gubunywa: Eby'entiisa ebya Katonda bisimba ennyiriri okulwana nange.
5 Entulege ekaaba bw'eba n'omuddo? Oba ente eŋooŋa awali emmere yaayo?
6 Ekitaliimu nsa kiriika awatali munnyo? Oba olububi lw'eggi luliko bwe luwooma?
7 Emmeeme yange egaana okubikomako; Biriŋŋanga ebyokulya eby'omuzizo gye ndi.
8 Singa nnyinza okuweebwa kye nsaba; Katonda singa ampadde kye nneegomba !
9 Katonda singa asiimye okumbetenta; Singa ayanjuluzza engalo ze n'ammalawo!
10 Kale bwe nnandibadde n'okusanyusibwa nga mmaze Weewaawo, nandijaguzizza olw'okulumwa awatali kusaasirwa: Kubanga sigaananga bigambo bya Mutukuvu.
11 Amaanyi gange kye ki, nnindirire? N'enkomerero yange kye ki, ngumiikirize?
12 Amaanyi gange maanyi ga mayinja? Oba omubiri gwange gwa kikomo?
13 Si kubanga sirina kinnyamba mu nze? N'okukola okw'amaanyi kugobeddwa ddala gye ndi?
14 Ayagala okuzirika agwana mukwano gwe okumukola eby'ekisa; Era n'oyo aleka okutya Omuyinza w'ebintu byonna.
15 Baganda bange balimbyerimbye ng'akagga, Ng'olusalosalo lw'obugga oluggwaawo:
16 Obuddugala olw'amazzi agakutte, Era omuzira mwe gwekweka:
17 Buli lwe bubuguma, ne bubula: Ebbugumu bwe libaawo, bumalibwawo okuva mu kifo kyabwo.
18 Essafaali ezitambula ku mabbali gaabwo ne zikyama; Bambuka mu ddungu ne bazikirira.
19 Essafaali z'e Tema zaatunula, Ebibiina eby'e Seeba byabulindirira.
20 Baakwatibwa ensonyi kubanga baasuubira; Bajja eyo ne baswazibwa.
21 Kubanga kaakano temuliiko kye muli; Mulaba ekitiisa ne mutya.
22 Nali mbagambye nti Mpa? Oba nti Muweeyo ku bintu byammwe ekirabo ku lwange?
23 Oba nti Mumponye mu mukono gw'omulabe? Oba nti Munnunule mu mukono gw'abajoozi?
24 Munjigirize nange naasirika: Era muntegeeze bwe kiri kye nnasobya.
25 Ebigambo eby'obugolokofu nga bya maanyi! Naye okuwakana kwammwe kunenya ki?
26 Mulowooza okunenya ebigambo? Kubanga okwogera kw'oyo atalina ssuubi biriŋŋanga empewo.
27 Weewaawo, mwandikubidde obululu atalina kitaawe, Ne mukwano gwammwe mwandimuviisizzaamu amagoba.
28 Kale nno mukkirize okuntunuulira; Kubanga mazima sijja kulimba mu maaso gammwe.
29 Muddeeyo, mbeegayiridde, waleme okubaawo ebitali bya nsonga; Weewaawo, muddeeyo nate, ensonga yange nnungi.
30 Ku lulimi lwange kuliko ebitali bya nsonga? Amatama gange tegayinza kwawula bigambo ebireeta akabi?


text:
KIKI kye tunaakola okukwatirako obukukulembeze bwa Katikkiro Charles Peter Mayiga okutuusa Buganda ku ntikko? Omuntu omu yannambye nti bwe tuba tetunnaddamu kufuna federo era nga ne Gavumenti ya Buganda erina obuyinza tennaddawo, kino kiyinza okuba ekizibu.
Omusomesa wange ow’essomo ly’ebyobusuubuzi, mu St. Victor’s S.S.S. Kitaasa e Bukomansimbi, omugenzi Ronald Semanda, yan− namba nti kkampuni oba ekitongole okukozesa amannya nga “Royal,” “Imperial,” oba “National,” gaamalanga kufuna lukusa lwa Palamenti.
Kino tukijjukirira ku kkampuni ya East Africa Association eyali yatondwawo Sir William Mackinnon okusuubula mu buvanjuba bwa Afrika, okufuuka Imperial British East Africa Company (IBEA) mwe twagimanyira ennyo, ng’emaze kufuna lukusa lwa Palamenti.
Semanda, ng’Obwakabaka buzzeewo, yalondebwa okuba omwami wa Kabaka ow’omuluka gw’e Kassebwera, mu ggombolola y’e Butenga mu ssaza ly’e Buddu, era kwe yafi ira.
Ng’omu ku kaweefube w’okulwanyisa olunnabe lw’obwavu, endwadde n’obutamanya mu Buganda, ebitongole ebiri wansi wa Ssaabasajja Kabaka bisaaniddenga okumala okufuna olukusa okuva mu Lukiiko lwa Buganda.
Kino kitegeeza nti okufaanana ng’ebitongole n’amakampuni ga Gavumenti agassibwawo Ssemateeka n’amateeka amalala, bwe ganjula lipoota zaago mu Palamenti buli mwaka era ng’ebitabo byago byekenneenyezebwa omubazi omukulu ow’ebitabo bya Gavumenti n’oluvannyuma akakiiko ka Palamenti akeetereza ennyingiza n’ensaasaanya, n’ebitongole bya Buganda ebibadde bitannakikola, bisaanidde okwanjulanga lipoota zaabyo mu Lukiiko n’okubalirirwa n’okwekenneenyezebwa obukiiko bwalwo.
Ate omusomesa wange ow’ebyamateeka mu mu yunivasite e Makerere, Polof. Frederick Jjuuko, yatusomesa nti Obwakabaka bwa Buganda n’obufuzi obulala obw’ensikirano obuliwo mu Ssemateeka wa Uganda, bukulembeze obwetongodde, obulina obuyinza bw’okuwaaba n’okuwawaabirwa.
Polof. Jjuuko yagamba nti obumu ku bukulembeze obulala bw’amanyi mu Ssemateeka, obuliwo mu ngeri eno, bwe bwassaabalabirizi bw’Ekkanisa ya Bungereza.
Kino kitegeeza nti obwabakaka bwa Buganda nga bwe buli kaakati okusinziira ku Ssemateeka wa Uganda, bwetengeredde nga bulina Kabaka, abakungu, Abataka , Olukiiko n’ebitongole ebyetengeredde.
Mu ngeri eyo, ekitongole kyonna oba kkampuni yonna egamba nti ya Bwakabaka bwa Buganda, esaanidde okubaamu emigabo egitakka wansi wa 51 ku buli 100 nga gya Bwakabaka obutereevu, oba okuyita mu bika 56 oba amasaza g’ennono 18.
Olwo emigabo egisigaddewo gisobola okubeera egy’obwannannyini, nga gya bamusigansimbi aba kuno n’abagwira.
MMENGO EGULE EMIGABO MU MAKAMPUNI GA GAVUMENTI
Okusinziira ku nteekateeka ya ‘Kikwekweto Gaggawala” eky’okugoba obwavu ekikulemberwa omuwabuzi wa Pulezidneti omukulu ku byokulonda n’obutebenkevu awamu n’enkola ya Bonna Bagaggwale, Gen. Salim Saleh, ekitongole kya Uganda Development Corporation, ekimu ku bitongole Buganda bye yalinamu emigabo nga tennasangulwawo mu nsasagge ya 1966/67, kyazziddwaawo n’obuwumbi 500 nga ku zo obuwumbi 250 za kulongoosa birime ebitundwa ebweru.
Buganda esaanidde okuddamu okukigulamu emigabo kisobozese abasajja n’abazaana ba Kabaka okuyambwako mu nnima, ennunda n’envuba ey’omulembe n’okulongoosa ebinaatundwa ebinaatundwa kuno n’ebweru.
Kino kye kikolebwa Omulangira Aga Khan, omukulembeze w’Abasiraamu Abasimayiri, nnyini makampuni nga IPS, Diamond Trust, Gold Trust, Nation Media Group n’ebitongole ebitumbula embeera z’abantu ng’amasomero n’amatendekero ga Aga Khan agali wansi w’ekitongole kya Aga Khan Foundation.
Kyokka okuddawo kw’Obwakabaka bwe kwali kukyali gannyana, Polof. Apolo Nsibambi yaleeta ekirowoozo waakiri Ssaabataka Ronald Muwenda Mutebi ll agire ng’abeera nga Aga Khan, okutuusa ng’ekikutte obudde kibutadde.
Ekyo Abaganda baakigaana ne bagamba nti baali baagala kuddizibwa Bwakabaka obulambikiddwa obulungi ensalo ku maapu ya Uganda, era nga kino Ssemateeka wa 1995 yakikola.
Mu kulaba kwange singa abantu ba Buganda muyiira Pulezidenti Museveni n’awangulira waggulu akalulu kano abamuvuganya n’abakuba tonziriranga, ne tutakaddamu gwakubiri, Buganda by’ekyamubanja bijja kuba byangu bya kugiddiza.
Newankubadde okusunsulamu kw’abaneesimbawo mu NRM kwalimu emivuyo mingi ne kireetera bangi ababbibwa okwekyawa ne beesimbawo ku lwabwe, NRM era y’ejja okusinza ababaka abangi mu Palamenti nga ne bangi ku beesimbyewo ku lwabwe, singa ababaka abanaasinga mu Palamenti banaaba ba NRM ka babe abo abeesimbyewo ku lwabwe, era ne kiba kye kimu ne mu nkiiko za Gavumenti ez’ebitundu, eky’okuzzaawo Gavumenti ya Buganda erina obuyinza bw’ebyobufuzi ng’erina Olukiiko olulina obuyinza bw’okukola amateeka kijja kwanguwa.
Omuwandiisi ye mukwanaganya wa bakakuyege ba NRM mu South Buganda omuli Bukomansimbi, Kalungu, Masaka ne Kalangala wansi wa NRM Buganda Regional Task Force.